marsh-mellow/assamese_wikipedia huggingface dataset:
আধুনিক অসমীয়া অভিধান (১৯৭৭, ইংৰাজী:   ) অসমীয়া ভাষাৰ এখন অভিধান৷ অভিধানখন সম্পাদনা কৰিছে ক্ৰমে মহেশ্বৰ নেওগ, ৰজনীকান্ত দেৱশৰ্মা আৰু নৱকান্ত বৰুৱাই৷ ইয়াৰ প্ৰকাশক হল অসম প্ৰকাশন পৰিষদ৷আধুনিক অসমীয়া অভিধান, সম্পাদক: মহেশ্বৰ নেওগ, ৰজনীকান্ত দেৱশৰ্মা আৰু নৱকান্ত বৰুৱা, অসম প্ৰকাশন পৰিষদ, প্ৰথম সংস্কৰণ ১৯৭৭, অষ্টাদশ সংস্কৰণ ২੦১১, পৃষ্ঠা ৫৩২৷ 

 বৈশিষ্ট্য 
অভিধানখনৰ কেতবোৰ বৈশিষ্ট্য হল:

 বাতৰিকাকত, আলোচনী, স্কুল-কলেজৰ পাঠ্যপুথি, শিক্ষিত লোকৰ কথা-বতৰাত ব্যৱহৃত শব্দবোৰক গুৰুত্ব দিয়া৷
 বৰ্তমান সময়ত অপ্ৰচলিত শব্দবোৰ বৰ্জন কৰা৷
 কোনো বিশেষ পৃথক অৰ্থ নথকা ঐতিহাসিক আৰু ভৌগোলিক নামবোৰ বাদ দিয়া৷
 পাৰিভাষিক শব্দবোৰ পৰিশিষ্ট হিচাপে ৰখা৷ 

 প্ৰকাশন ইতিহাস 
১৯৬৩ চনত অসম প্ৰকাশ পৰিষদে সৰ্বসাধাৰণ পাঠকৰ উপযোগী সংক্ষিপ্ত অসমীয়া অভিধান এখনৰ প্ৰয়োজনীয়তা অনুভৱ কৰি এখন সম্পাদনা প্ৰণয়ন সমিতি গঠন কৰে৷ ১৯৭৭ চনত মহেশ্বৰ নেওগ, ৰজনীকান্ত দেৱশৰ্মা আৰু নৱকান্ত বৰুৱাৰ সম্পাদনাত আধুনিক অসমীয়া অভিধানৰ প্ৰথম সংস্কৰণটি প্ৰকাশ পায়৷ ড੦ নেওগ ভাকৰি শব্দলৈকে শব্দ-বাছনি, আখৰ-জোঁটনি আৰু সংজ্ঞা নিৰূপণৰ কামত জড়িত আছিল৷ পিছৰ কামখিনি বাকী দুজন সম্পাদকৰ প্ৰচেষ্টাত সম্পূৰ্ণ হয়৷ অভিধান প্ৰণয়ৰ কামত প্ৰথম অৱস্থাত বিৰিঞ্চিকুমাৰ বৰুৱাও তেওঁৰ মৃত্যুৰ আগলৈকে জড়িত আছিল৷

 তথ্য সূত্ৰ 

শ্ৰেণী:অভিধান
শ্ৰেণী:অসমীয়া অভিধান
শ্ৰেণী:অসমীয়া গ্ৰন্থ
আধুনিক অসমীয়া কবিতা-মঞ্জৰী হৈছে লেখক, অধ্যাপক ড নগেন শইকীয়াই সম্পাদনা কৰা অসমীয়া কবিতাৰ সংকলন বিষয়ক এখন গ্ৰন্থ গ্ৰন্থখন প্ৰথমে ১৯৯৬ চনত বনলতা প্ৰকাশনে প্ৰকাশ কৰে গ্ৰন্থখনৰ আগকথাৰ শিৰোনাম- আধুনিকতাবাদ আৰু আধুনিক অসমীয়া কবিতা গ্ৰন্থখনত সন্নিৱিষ্ট কবিসকলৰ নাম হৈছে ক্ৰমে- নৱকান্ত বৰুৱা, মহিম বৰা, কেশৱ মহন্ত, অজিৎ বৰুৱা, মহেন্দ্ৰ বৰা, হীৰেন ভট্টাচাৰ্য, নিৰ্মলপ্ৰভা বৰদলৈ, ৰাম গগৈ, নীলমণি ফুকন, ভৱেন বৰুৱা, হৰেকৃষ্ণ ডেকা

তথ্য সংগ্ৰহ

শ্ৰেণী:অসমীয়া গ্ৰন্থ
শ্ৰেণী:সংকলন
আধুনিক অসমীয়া শব্দকোষ () সুমন্ত চলিহাৰ দ্বাৰা সংকলিত অসমীয়া ভাষাৰ অভিধান ইয়াৰ প্ৰথম সংস্কৰণ প্ৰকাশ হয় ১৯৯১ চনত প্ৰকাশ কৰে বাণী মন্দিৰৰ হৈ সূৰ্যকান্ত হাজৰিকায়
লগতে চাওক
 অসমীয়া ভাষা
 হেমকোষ
 চন্দ্ৰকান্ত অভিধান
 অক্সফৰ্ড ইংৰাজী অভিধান
তথ্য সংগ্ৰহ

বাহ্যিক সংযোগ

শ্ৰেণী:অভিধান
আধুনিক অসমীয়া সাহিত্যৰ আভা  এখন অসমীয়া গ্ৰন্থ গ্ৰন্থখনৰ লেখক ড০ বসন্ত কুমাৰ শৰ্মা
 গ্ৰন্থৰ পৰিচয় 
আধুনিক অসমীয়া সাহিত্যৰ আভা গ্ৰন্থখন এখন অসমীয়া গ্ৰন্থ গ্ৰন্থখনৰ লেখক বজালী মহাবিদ্যালয়ৰ অসমীয়া বিভাগৰ অৱসৰপ্ৰাপ্ত মুৰব্বী অধ্যাপক ড০ বসন্ত কুমাৰ শৰ্মাগ্ৰন্থখন প্ৰথম প্ৰকাশ পায় ১০ জুলাই ২০২২ত আধুনিক অসমীয়া সাহিত্যৰ উন্মেষ, অসমীয়া চুটিগল্পৰ উত্তৰণ, অসমীয়া ব্যংগ সাহিত্য, গীতি-কবিতা, অসমীয়া নাটক, উপন্যাস আদি বিষয়কলৈ লেখকে বিভিন্ন সময়ত লিখা ১১ টা প্ৰবন্ধ গ্ৰন্থখনত সন্নিৱিষ্ট কৰিছে  গ্ৰন্থখনৰ পৃষ্ঠাৰ সংখ্যা ৮৭
 প্ৰবন্ধসমূহ 
 পাশ্চাত্য সাহিত্য আৰু শিক্ষাৰ প্ৰভাৱত আধুনিক অসমীয়া সাহিত্যৰ উন্মেষ
 অসমীয়া চুটিগল্পৰ সূচনাউত্তৰণৰ ৰূপৰেখা
 অসমীয়া ব্যংগ সাহিত্যত অনবদ্য সংযোজন বাহিৰে ৰং চং ভিতৰে কোৱা ভাতুৰী
 ভানুমতী উপন্যাসৰ ভানুমতীৰ আহ্লাদিত ৰূপত আলোকপাত
 যুদ্ধক্ষেত্ৰত আহোম ৰমণীত জাতীয়তাবাদ
 অপূৰ্ণ উপন্যাসৰ পূৰ্ণিমাঃ চমু অৱলোকন
 জমিদাৰ নগেন্দ্ৰ নাৰায়ণ চৌধুৰীঃ জীৱন আৰু কৃতি
 শোণিত কুঁৱৰীৰ নাৰী চৰিত্ৰৰ সংগতি-বিসংগতিৰ আলোকৰেখা
 কাৰেঙৰ লিগিৰীৰ শেৱালিৰ আলেখ-লেখ বিচাৰ
 ৰূপালীম নাটকৰ সংলাপঃ নিৰ্মোহ আলোচনা
 পাৰ্বতী প্ৰসাদ বৰুৱাৰ গীতি-কবিতাঃ চমু অৱলোকন

 গ্ৰন্থকাৰৰ পৰিচয় 
ড০ বসন্ত কুমাৰ শৰ্মা বজালী মহাবিদ্যালয়ৰ অসমীয়া বিভাগৰ অৱসৰপ্ৰাপ্ত মুৰব্বী অধ্যাপক তেখেতে নিৰৱিচ্ছিন্নভাৱে অসমীয়া ভাষা-সাহিত্যৰ চৰ্চা কৰি আছে 
গ্ৰন্থখনৰ শেষ পৃষ্ঠাত সংযোগ কৰা  অসমীয়া সাহিত্য বেদীলৈ পুথি অৰ্ঘ্য শীৰ্ষক অংশটোত অসমীয়া সাহিত্যলৈ তেখেতৰ অৱদান সম্পৰ্কে উল্লেখ কৰা হৈছে

 তথ্যসূত্ৰ 

শ্ৰেণী:অসমীয়া গ্ৰন্থ
আধুনিক অসমীয়া সাহিত্যৰ ইতিহাস (২੦২৩, ইংৰাজী:    ) হল ১৮৪৬ চনৰপৰা গ্ৰন্থখন প্ৰকাশৰ সময়লৈকে আধুনিক অসমীয়া সাহিত্যৰ বিস্তৃত ইতিহাস সম্বলিত এখন গ্ৰন্থ৷ গ্ৰন্থখনৰ লেখক হল সমালোচক আৰু অনুবাদক আনন্দ বৰমুদৈ৷:.0686068068078066-0607006078106607880700787-0695065078060695065068

 বিৱৰণ 
গ্ৰন্থখনত মুঠ পাঁচটা অধ্যায় আছে৷ অধ্যায়কেইটা হল : কবিতা, চুটি গল্প, উপন্যাস, নাটক আৰু সমালোচনা৷

 তথ্যসমল 

শ্ৰেণী:অসমীয়া গ্ৰন্থ
আধুনিক অসমীয়া সাহিত্যৰ ইতিহাস এখন অসমীয়া গ্ৰন্থ গ্ৰন্থখন আধুনিক অসমীয়া সাহিত্যৰ ইতিহাস অধ্যয়নৰ ক্ষেত্ৰত এখন গুৰুত্বপূৰ্ণ অসমীয়া গ্ৰন্থ গ্ৰন্থখনৰ লেখক গুৱাহাটী বিশ্ববিদ্যালয়ৰ অসমীয়া বিভাগৰ অৱসৰপ্ৰাপ্ত প্ৰাধ্যাপক ড শৈলেন ভৰালী গ্ৰন্থখনত আধুনিক অসমীয়া সাহিত্যৰ ইতিহাসক দুটা ভাগত বিভক্ত কৰি আলোচনা কৰিছে- জোনাকী যুগৰ সাহিত্য আৰু যুদ্ধোত্তৰ যুগৰ সাহিত্য গ্ৰন্থখনৰ পৃষ্ঠাৰ সংখ্যা ১৮০
গ্ৰন্থকাৰৰ চমু পৰিচয়

শৈলেন ভৰালী একবিংশ শতাব্দীৰ অসমৰ এগৰাকী লেখক, সমালোচক আৰু অধ্যাপক উপন্যাস আৰু নাট্য সমালোচক ৰূপে তেওঁৰ বিশেষ পৰিচিতি আছে অসমৰ অংকীয়া নাটকে ধৰি বিভিন্ন দেশী-বিদেশী নাটক সম্পৰ্কে তেওঁ ঐতিহাসিক সমালোচনা আগবঢ়াইছে গডোৰ প্ৰতীক্ষাত নাম দি ছেমুৱেল বেকেটৰ বিখ্যাত নাটক ৱেইটিং ফৰ গড ৰ তেওঁ অসমীয়া ভাঙনি কৰিছে ৰাষ্ট্ৰীয় আৰু আন্তঃৰাষ্ট্ৰীয় বহুকেইখন সন্মিলনত ভৰালীয়ে অসমৰ হৈ যোগাদান কৰিছে
 মুখবন্ধ 
গ্ৰন্থখনৰ দ্বিতীয় প্ৰকাশ হয় জানুৱাৰী ১৯৯২ ত প্ৰকাশক আছিল চন্দ্ৰ প্ৰকাশ গ্ৰন্থখনৰ প্ৰকাশ সম্পৰ্কত মুখবন্ধত গ্ৰন্থকাৰে এনেদৰে লিখিছে: "গ্ৰন্থখন পোনতে প্ৰকাশ কৰা হৈছিল আধুনিক অসমীয়া সাহিত্যঃ দুটি তৰংগ এই নামেৰে ১৮৮৯ ৰ পৰা ১৯৭৩ লৈকে অসমীয়া সাহিত্যৰ আলোচনাই তাত ঠাই পাইিছল আৰ্হিকাকত নিজেই চাব নোৱাৰাৰ বাবে অমাৰ্জনীয় ভুল-ভ্ৰান্তিৰে পুথিখন ওলাই আহিছিল সেইবোৰ ইয়াত আঁতৰাবলৈ চেষ্টা কৰা হৈছে" 

 জোনাকী যুগৰ সাহিত্য 
প্ৰসংগক্ৰমে এই অধ্যায়ত আধুনিক অসমীয়া সাহিত্যৰ পটভূমি সম্পৰ্কে আলোচনা কৰিছে তদুপৰি জোনাকী যুগৰ সাহিত্য সম্পৰ্কে আলোচনা কৰোঁতে জোনাকী যুগৰ সাহিত্যক তলত উল্লেখ কৰা ধৰণে ভাগ কৰিছে-
 কবিতা
 নাটক
 উপন্যাস
 চুটিগল্প
 প্ৰবন্ধ আৰু সমালোচনা
 জীৱনী সাহিত্য

যুদ্ধোত্তৰ যুগৰ সাহিত্য
এই ভাগটিত দ্বিতীয় বিশ্বযুদ্ধৰ পিছৰ পৰা বিংশ শতিকাৰ প্ৰায় নব্বৈ দশকলৈকে ৰচিত অসমীয়া সাহিত্যৰ বিষয়ে আলোচনা কৰিছে গ্ৰন্থকাৰে এই সময়ছোৱাৰ সাহিত্যক আলোচনা কৰিবৰ বাবে তলত উল্লেখ কৰা ধৰণে ভাগ কৰিছে-
 কবিতা
 নাটক
 উপন্যাস
 চুটিগল্প
 সমালোচনা আৰু প্ৰবন্ধ
 জীৱনী আৰু ভ্ৰমণ সাহিত্য

 তথ্যসূত্ৰ 

শ্ৰেণী:অসমীয়া গ্ৰন্থ
আধুনিক গল্প সাহিত্য () হৈছে অসমৰ সাহিত্যিক, সমালোচক তথা শিক্ষাবিদ ত্ৰৈলোক্য নাথ গোস্বামীৰ দ্বাৰা লিখিত এখন বিশেষ গ্ৰন্থ সাহিত্যৰ বিভিন্ন দিশ আৰু প্ৰসংগ আলোচনা সন্নিৱিষ্ট হোৱা এই গ্ৰন্থখনে ১৯৬৭ চনত সাহিত্য অকাডেমি বঁটা লাভ কৰিবলৈ সক্ষম হৈছিল

গ্ৰন্থকাৰৰ চমু পৰিচয়

ত্ৰৈলোক্য নাথ গোস্বামী
ত্ৰৈলোক্য নাথ গোস্বামী (জন্ম ১৯০৬ - মৃত্যু ১৯৮৮ চন) একাধাৰে এজন অসমীয়া সাহিত্যিক সমালোচক, গল্পকাৰ, নন্দন তাত্ত্বিক, সুবক্তা আৰু শিক্ষাবিদ ১৯৬৫ চনত ৰচিত আধুনিক গল্প সাহিত্য নামৰ গ্ৰন্থখনৰ বাবে গোস্বামীয়ে ১৯৬৭ চনত সাহিত্য অকাডেমি বঁটা লাভ কৰিছিল

গ্ৰন্থৰ চমু পৰিচিতি
গ্ৰন্থখনে চুটি গল্প, পাশ্চাত্য গল্প সাহিত্যৰ পৰিচিতিমূলক আলোচনা, ৰবীন্দ্ৰনাথ ঠাকুৰ আৰু প্ৰেমচন্দৰ গল্প-আলোচনা, অসমীয়া চুটি গল্প ক্ৰমবিকাশ আদি বিভিন্ন দিশৰ আলোচনাক সামৰি লৈছে

বঁটা আৰু সন্মান
 ১৯৬৭ চনত সাহিত্য অকাডেমি বঁটা
 ১৯৬১-৬৫ চনৰ অসমীয়া ভাষাৰ শ্ৰেষ্ঠ গ্ৰন্থ হিচাপে মনোনীত, অসম সাহিত্য সভাৰ দ্বাৰা

তথ্য সংগ্ৰহ

শ্ৰেণী: অসমীয়া গ্ৰন্থ
শ্ৰেণী: সাহিত্য অকাডেমি বঁটা প্ৰাপ্ত অসমীয়া গ্ৰন্থ
আধুনিক যুগৰ জন্ম কাহিনী () হৈছে অসমীয়া সাহিত্যিক, সাংবাদিক, সমালোচক, কবি, গল্পকাৰ হোমেন বৰগোহাঞিৰ এখন গদ্য ৰচনা গ্ৰন্থখন প্ৰথম ১৯৮৯ চনৰ জানুৱাৰী মাহত ষ্টুডেণ্টচ ষ্ট'ৰচ প্ৰকাশনৰ পৰা প্ৰকাশ হয় গ্ৰন্থখন লেখক বৰগোহাঞিয়ে তেখেতৰ দুই পুত্ৰ অনিন্দ্য আৰু প্ৰদীপ্তলৈ আগবঢ়াইছে

বিৱৰণ
কিতাপখনত এক, দুইকৈ মুঠ চৈধ্যটা অধ্যায়ত লেখকে আধুনিক যুগৰ আৰম্ভণিৰ বিষয়ে বৰ্ণনা কৰি গৈছে
এইখন গ্ৰন্থত লেখকে ইউৰোপীয় নৱজাগৰণৰ ইতিহাস থুলমূলকৈ কিন্তু মনোগ্ৰাহী ভাষাত আলোচনা কৰিছে ইউৰোপীয় নৱজাগৰণৰ বৈশিষ্ট্য ব্যাখ্যা কৰোঁতে তেখেতে লিখিছিল যে এই নৱজাগৰণৰ এক অন্যতম লক্ষ্য আছিল মানুহৰ বহুমুখী প্ৰতিভাৰ বিকাশ ঘটাই মানুহক পূৰ্ণ মানৱত পৰিণত কৰা-যি ধৰণৰ পূৰ্ণ মানুহ আছিল লিঅ'নাৰ্ডো ডা ভিন্সি

অন্যান্য
এই কিতাপখন ১৯৮৯-৯০ চনত অসমৰ মাধ্যমিক শিক্ষা পৰিষদৰ অন্তৰ্গত অসমীয়া মাধ্যমৰ হাইস্কুলত সমূহত অসমীয়া বিষয়ৰ দ্ৰুতপাঠ হিচাপে অনুমোদন কৰা হৈছিল

লেখকৰ চমু পৰিচয়

অসমৰ এগৰাকী প্ৰখ্যাত সাহিত্যিক, সাংবাদিক, সমালোচক, কবি আৰু গল্পকাৰ ১৯৭৮ চনত পিতা-পুত্ৰ গ্ৰন্থখনৰ বাবে অসমীয়া ভাষাত সাহিত্য অকাডেমি বঁটাৰে সন্মানিত হয়   . ১৯৩২ চনত হোমেন বৰগোহাঞিৰ অসমৰ লখিমপুৰ জিলাৰ ঢকুৱাখনাত জন্ম হয়

তথ্যৰ উৎস

লগতে চাওক
আত্ম দীপো ভৱ
কিতাপ পঢ়াৰ আনন্দ
অন্তহীন প্ৰেৰণা
উচ্চাকাংক্ষা
মোৰ প্ৰিয় মানুহ ছক্ৰেটিছ
অন্তহীন প্ৰেৰণাৰ উৎস লুই পেষ্টিঅৰ

শ্ৰেণী:অসমীয়া গ্ৰন্থ
শ্ৰেণী:প্ৰবন্ধ গ্ৰন্থ
শ্ৰেণী:হোমেন বৰগোহাঞিৰ সাহিত্যৰাজি
আন এজন () হৈছে অসমৰ সাহিত্যিক, কবি, সমালোচক হৰেকৃষ্ণ ডেকাৰ দ্বাৰা ৰচিত কেইটিমান কবিতাৰ সংকলন ১৯৮৭ চনত এই কাব্য গ্ৰন্থখনে সাহিত্য অকাডেমি বঁটা লাভ কৰিছিল

কবিৰ চমু পৰিচয়

হৰেকৃষ্ণ ডেকা (১৯৪৩-) এগৰাকী কবি, চুটি গল্প লেখক আৰু কবিতাৰ সমালোচক ভাৰতীয় পুলিচ সেৱাৰ বিষয়া হৰেকৃষ্ণ ডেকাই অসম আৰক্ষীৰ মহাপ্ৰধান হিচাপে অৱসৰ গ্ৰহণ কৰিছিল সাহিত্য বিষয়ক আলোচনী গৰীয়সী আৰু ইংৰাজী দৈনিক কাকত দ্যা ছেণ্টিনেলৰ সম্পাদকৰ দায়িত্বও বহন কৰিছিল আন এজন কাব্য গ্ৰন্থ ১৯৮৬ চনত প্ৰকাশিত হৈছিল

গ্ৰন্থৰ চমু পৰিচিতি
কবিতা সংকলনখনিত মুঠতে ২৯টা কবিতা সন্নিৱিষ্ট হৈছে কবিতাত জীৱনৰ অভিজ্ঞতা আৰু উপলব্ধিৰ প্ৰভাৱ দৃশ্যমান হৈ আছে তাৰেই কাব্যিক ৰূপায়ণ এই কাব্য সংকলন

বঁটা আৰু সন্মান
 ১৯৮৭ চনত সাহিত্য অকাডেমি বঁটা

তথ্য সংগ্ৰহ

শ্ৰেণী:অসমীয়া গ্ৰন্থ
শ্ৰেণী:অসমীয়া কবিতাপুথি
শ্ৰেণী:সাহিত্য অকাডেমি বঁটা প্ৰাপ্ত অসমীয়া গ্ৰন্থ
আনন্দ আৰু বেদনাৰ সন্ধানত() হৈছে অসমীয়া সাহিত্যিক, সাংবাদিক, সমালোচক, কবি, গল্পকাৰ হোমেন বৰগোহাঞিৰ এখন প্ৰবন্ধ সংকলন সংকলনখনত মুঠ ৭ টা প্ৰবন্ধৰ লগত ৫ টা পৰিশিষ্ট শিতান আছে গ্ৰন্থখনৰ পাতনি লিখিছে চন্দ্ৰপ্ৰসাদ শইকীয়াই
বিৱৰণ
কিতাপখনত থকা প্ৰবন্ধসমূহ হৈছে, জৰ্জ লুই বৰ্ঝেছ; এড্গাৰ লী মাষ্টাৰছ্; গ্যেটে আৰু চাৰ্লট ফন্ ষ্টেইন; গ্যেটেৰ সৰ্বশেষ প্ৰেমৰ কবিতা; হাইন্ৰিখ হাইনে;ডাগ্ হেমাৰশ্বল্ড;অৰ্ধ-পশু অৰ্ধ-দেৱতা আৰু পৰিশিষ্টত সংযোগ কৰিছে - 'গ্যেটে(ফাউষ্টৰ পৰা)', 'কেইটামান কবিতা', 'হাইন্ৰিখ হাইনে','জৰ্জ লুই বৰ্ঝেছ' আৰু 'এড্গাৰ লী মাষ্টাৰছ্'অৰ্ধ-পশু অৰ্ধ-দেৱতা প্ৰবন্ধটো হৈছে যন্ত্ৰণাৰ অতি বাস্তৱবাদী কবি আৰ্থাৰ ৰিয়াঁবোৰ বিষয়ে চন্দ্ৰপ্ৰসাদ শইকীয়াই পাতনিতে কিতাপখনত বৰ্ণিত ব্যক্তিকেইজনৰ আলোচনাক লৈ এনেদৰে মন্তব্য দিছে, ব্যক্তি জীৱনৰ অসম্পূৰ্ণতা, যন্ত্ৰণা, হতাশাই কবি-শিল্পীৰ মহত্তৰ স্বপ্ন আৰু সৃষ্টিৰ মাজেদি শাশ্বত, চিন্ময় ৰূপ লাভ কৰিছে জীৱনৰ এই দ্বিমুখী ৰূপটোকে লেখকে এই গ্ৰন্থত সন্নিৱিষ্ট ভাবোদ্দীপক প্ৰবন্ধ কেইটাত আঁকিবলৈ প্ৰয়াস কৰিছে

লেখকৰ চমু পৰিচয়

অসমৰ এগৰাকী প্ৰখ্যাত সাহিত্যিক, সাংবাদিক, সমালোচক, কবি আৰু গল্পকাৰ ১৯৭৮ চনত পিতা-পুত্ৰ গ্ৰন্থখনৰ বাবে অসমীয়া ভাষাত সাহিত্য অকাডেমি বঁটাৰে সন্মানিত হয়    . ১৯৩২ চনত হোমেন বৰগোহাঞিৰ অসমৰ লখিমপুৰ জিলাৰ ঢকুৱাখনাত জন্ম হয়

তথ্যৰ উৎস

লগতে চাওক
আত্ম দীপো ভৱ
প্ৰজ্ঞাৰ সাধনা
উচ্চাকাংক্ষা
মোৰ প্ৰিয় মানুহ ছক্ৰেটিছ
অন্তহীন প্ৰেৰণাৰ উৎস লুই পেষ্টিঅৰ

বাহ্যিক সংযোগ
হোমেন বৰগোহাঞিৰ আনন্দ আৰু বেদনাৰ সন্ধানত
শ্ৰেণী:অসমীয়া গ্ৰন্থ
শ্ৰেণী:প্ৰবন্ধ গ্ৰন্থ
শ্ৰেণী:হোমেন বৰগোহাঞিৰ সাহিত্যৰাজি
আনন্দ কুমাৰস্বামী ( ) হৈছে এগৰাকী দাৰ্শনিক 

জন্ম আৰু বংশ পৰিচয়
আনন্দ কুমাৰস্বামী 
জন্ম হয় ১৮৭৭ চনৰ ২২ আগষ্টত তামিল পৰিয়ালত তেখেতৰ পিতৃৰ নাম চাৰ মুটু কুমাৰ স্বামী আৰু মাতৃৰ নাম লেডি কুমাৰ স্বামীমহৎ লোকৰ জীৱনী,সম্পা,দেৱজিত শৰ্মা,তৃতীয় প্ৰকাশ, পৃষ্ঠা নং ৫১

সাহিত্যৰাজি 
তেখেতৰ বিখ্যাত গ্ৰন্থ হল ইনণ্টডাকচন টু ইণ্ডিয়ান আৰ্ট 
ডেন্স অৱ শিব 
হিষ্টৰি অৱ ইণ্ডিয়ান এণ্ড ইণ্ডোনেছিয়ান আৰ্ট মহৎ লোকৰ জীৱনী,সম্পা,দেৱজিত শৰ্মা,তৃতীয় প্ৰকাশ, পৃষ্ঠা নং ৫২

বঁটা আৰু সন্মান 
তেখেতক লণ্ডন বিশ্ববিদ্যালয়ে ডক্টৰেট ইন চায়েন্স উপাধি প্ৰদান কৰেমহৎ লোকৰ জীৱনী,সম্পা,দেৱজিত শৰ্মা,তৃতীয় প্ৰকাশ, পৃষ্ঠা নং ৫২

মৃত্যু
তেখেতৰ মৃত্যু হয় ১৯৪৭ চনৰ ৯ ছেপ্টেম্বৰতমহৎ লোকৰ জীৱনী,সম্পা,দেৱজিত শৰ্মা,তৃতীয় প্ৰকাশ, পৃষ্ঠা নং ৫৩

 তথ্যসূত্ৰ
আনন্দ চন্দ্ৰ আগৰৱালা () (১৮৭৪-১৯৪০) এজন প্ৰসিদ্ধ কবি, অনুবাদক, প্ৰশাসক, ইতিহাসবিদ আৰু লিখক আছিল জোনাকী যুগৰ অসমীয়া লেখকসকলৰ ভিতৰত এখেত অন্যতম তেখেতক ভাঙনি কোঁৱৰ নামেৰেও জনা যায় আগৰৱালা দেৱে ১৯১৬ চনত ৰায়চাহাব উপাধি আৰু ১৯২১ চনত ৰায়বাহাদুৰ উপাধি লাভ কৰিছিল তেওঁ তেজপুৰ পৌৰসভাৰ পৌৰপতি আছিল ছাত্ৰ অৱস্থাতে তেওঁ কেইজনমান বন্ধুৰ লগলাগি "ধৰ্ম সঙ্গীত" নামে পুথি ৰচনা কৰিছিল ১৯০৬ চনত তেওঁ "পুলিচ মেনুৱেল" ৰচনা কৰিছিল অসমীয়া সাহিত্যলৈ আগবঢ়োৱা বিশেষ অৱদানৰ কাৰণে তেখেতক ১৯৩৪ চনত মঙ্গলদৈত অনুষ্ঠিত অসম সাহিত্য সভাৰ বাৰ্ষিক অধিৱেশনৰ সভাপতি হিচাপে নিৰ্বাচিত কৰা হয় তেওঁ অসমীয়া ভাষা উন্নতি সাধনী সভাৰ এজন সক্ৰিয় সদস্য আছিল আৰু জোনাকী কাকতৰ নিয়মীয়া লিখক আছিল

জন্ম আৰু শিক্ষা
১৮৭৪ চনত অসমৰ পূৰ্বৰ শোণিতপুৰ জিলা আৰু বৰ্তমান বিশ্বনাথ জিলাৰ অন্তৰ্গত গহপুৰ মহকুমাৰ বৰঙাবাৰীত তেখেতৰ জন্ম হৈছিল পিতৃৰ নাম আছিল কাশীৰাম আগৰৱালা বৰঙাবাৰী পাঠশালা আৰু তেজপুৰ চৰকাৰী উচ্চতৰ মাধ্যমিক বিদ্যালয়ত স্কুলীয়া শিক্ষা সাং কৰি তেখেতে কলিকতা মেট্ৰপলিটান কলেজৰপৰা এফ এত উচ্চ শিক্ষা গ্ৰহণ কৰে কলিকতাত থকা অৱস্থাত তেওঁ অসমীয়া ভাষা উন্নতি সাধনী সভাৰ এজন সক্ৰিয় সদস্য হয় আৰু জোনাকী কাকতত নিয়মীয়া লিখিবলৈ লয় সাহিত্য চৰ্চাৰ কামত লাগি থাকি তেওঁৰ পঢ়া আধৰুৱা হয় আৰু বিশ্ববিদ্যালয়ৰ ডিগ্ৰী নোলোৱাকৈয়ে ঘৰলৈ উভতি আহে

কৰ্মজীৱন
শিৱসাগৰৰ বেজবৰুৱা উচ্চতৰ মাধ্যমিক বিদ্যালয়ত শিক্ষকতাৰে চাকৰি জীৱনৰ পাতনি মেলি তেখেতে পিছলৈ ছাব-ইন্সপেক্টৰ, ইন্সপেক্টৰ, শিলচৰ আৰক্ষী প্ৰশিক্ষণ কেন্দ্ৰৰ অধ্যক্ষ, গুৱাহাটী আৰু ডিব্ৰুগড়ৰ সহ আৰক্ষী অধীক্ষক আদি পদত কাৰ্য্যনিৰ্বাহ কৰে ১৯৩০ চনত আৰক্ষী অধীক্ষকৰ পদৰ পৰা অৱসৰ গ্ৰহণ কৰে ইয়াৰ মাজতে তেখেতে জোনাকী আৰু বিজুলী আলোচনীৰ লগত জড়িত হৈ পৰে আৰু অসমীয়া সাহিত্য ক্ষেত্ৰত প্ৰভুত বৰঙণি যোগায় ১৯৩৪ চনত অসম সাহিত্য সভাৰ মঙ্গলদৈ অধিবেশনত আগৰৱালাদেৱে সভাপতিত্ব কৰিছিল১৯১৭ চনৰ পৰা অসম সাহিত্য সভাৰ সভাপতিসকলৰ তালিকা  অসম সাহিত্য সভাৰ ৱেবছাইট, আহৰণ: ১৮ নৱেম্বৰ, ২০১২  

 সাহিত্যিক জীৱন 
জোনাকীৰ পাতত আনন্দ চন্দ্ৰ আগৰৱালাৰ সাহিত্যিক তথা কাব্যিক চেতনা বিকাশ হলেও প্ৰকৃততে স্কুলত শিক্ষা  গ্ৰহণ কৰি থকাৰ সময়তেই ছাত্ৰ সকলে গঢ়ি তোলা এক বৈঠকত মাধৱ চন্দ্ৰ বৰদলৈয়ে সভাপতিৰ দায়িত্ব ৰূপায়ন কৰিছিল গুৰুত্বপূৰ্ণ কথা যে এই সভাতেই আনন্দ চন্দ্ৰ আগৰৱালাই নিজে ৰচিত নৱবৰ্ষ আৰু অসম নামৰ দুটা কবিতা পাঠ কৰিছিল তেতিয়াৰ পৰাই তেওঁ কেতিয়াও থমকি ৰব লগা হোৱা নাই

এক সাংস্কৃতিক তথা বৌদ্ধিক পৰিৱেশত ডাঙৰ হোৱা আনন্দ চন্দ্ৰ আগৰৱালাৰ জীৱনত মাতৃৰ প্ৰভাৱ আছিল অপৰিসীম তেওঁৰ ধৰ্মপ্ৰাণ মাতৃয়েই হল আনন্দ চন্দ্ৰ আগৰৱালাৰ আদি গুৰু

মৃত্যু
১৯৪০ চনৰ ১৬ ডিচেম্বৰত তেজপুৰত আগৰৱালাদেৱৰ দেহাৱসান ঘটে

সাহিত্যকৰ্ম
তেখেতৰ প্ৰকাশিত পুথিসমূহ হৈছে- 
     (বুৰঞ্জীমূলক গ্ৰন্থ) 
      আৰু
 "গোৱালপাৰাৰ পুৰণি বিৱৰণ" আদি 
আনহাতে "কোমল পাঠ" (১৯১০) আৰু "অসমীয়া আদি পাঠ" (১৯২০), তেখেতে ৰচনা কৰা দুখন পাঠ্যপুথি 

কবিতা সংকলন
 জিলিঙনি, 
পানেশৈ
সুখৰ ঠাই,
দেৱকন্যা মানৱী বেশেৰে,
তই,
বলম,
আদি মৌলিক কবিতা,
জীৱন সঙ্গীত,
চহা আৰু পণ্ডিত, 
যোগী,

অপ্ৰকাশিত সাহিত্য কৰ্মৰ ভিতৰত পদুমণি, জনক জীয়ৰী, অৰুন্ধতী আদি অন্যতম বিদেশী কবিতা অনুবাদ কৰি জাতে-পাতে অসমীয়া কৰি তোলাত তেখেতৰ ব্যুৎপত্তিৰ বাবে তেখেতক ভাঙনি কোঁৱৰ বুলি অভিহিত কৰা হয়

তথ্য সংগ্ৰহ

বাহ্যিক সংযোগ

 সঁফুৰা ৱেবছাইটত সন্নিবিষ্ট কবিতাৰাজী 
 জীৱন সংগীত  (কবিতা)
     (1874-1939)
 আনন্দ চন্দ্ৰ আগৰৱালা   

শ্ৰেণী:অসমৰ ব্যক্তি
শ্ৰেণী:অসমীয়া কবি
শ্ৰেণী:অসম সাহিত্য সভাৰ সভাপতি
শ্ৰেণী:অসমৰ পাব্লিক ডমেইনৰ অন্তৰ্ভুক্ত লিখক
আনন্দ চন্দ্ৰ বৰুৱা (; ১৯০৭- ১৯৮৩) এগৰাকী অসমীয়া সাহিত্যিক তেওঁক বকুল বনৰ কবি নামেৰে জনা যায় কলেজীয়া দিনৰেপৰা কবিতা লিখিবলৈ আৰম্ভ কৰা বৰুৱাৰ প্ৰথম কবিতা লক্ষ্মীনাথ বেজবৰুৱা সম্পাদিত 'বাঁহী'ত প্ৰকাশ পায় সাংবাদিকতা আৰু শিক্ষকতাও কৰা বৰুৱাক ১৯৬৯ চনৰ অসম সাহিত্য সভাৰ বৰপেটা অধিবেশনৰ সভাপতি নিৰ্বাচন কৰা হৈছিল ১৯৭০ চনত তেওঁক পদ্মশ্ৰী উপাধি প্ৰদান কৰা হৈছিল

প্ৰাৰম্ভিক জীৱন
আনন্দ চন্দ্ৰ বৰুৱাৰ ১৯০৭ চনৰ ৩১ ডিচেম্বৰত মৰাণৰ খুমটাই চাহ বাগিছাত জন্ম হয় পিতৃ আছিল প্ৰেমধৰ বৰুৱা আৰু মাতৃ ইন্দ্ৰানী দেৱী ঢেকীয়াখোৱাত প্ৰাথমিক শিক্ষা লাভ কৰাৰ পিছত তেওঁ যোৰহাট চৰকাৰী উচ্চতৰ মাধ্যমিক আৰু বহুমুখী বালক বিদ্যালয়লৈ পঢ়িবলৈ যায় বিদ্যালয়ৰ হাতেলিখা আলোচনীৰ পাততে তেওঁৰ সাহিত্যিক প্ৰতিভাৰ অংকুৰণ ঘটে ১৯২৬ চনত মেট্ৰিকুলেচনত ঊত্তীৰ্ণ হোৱাৰ পিছত তেওঁ বাণাৰসীলৈ উচ্চ শিক্ষাৰ বাবে যায় যদিও পঢ়া সাং কৰিব নোৱাৰিলে সেই কালছোৱাতে অসমীয়া ছাত্ৰসকলে উলিওৱা হাতে লিখা আলোচনী জাহ্নৱীলৈ তেখেতে অৰিহণা যোগায় অসমলৈ ঘূৰি অহাৰ পিছত প্ৰমীলা দেৱীৰ লগত বৰুৱাৰ বিবাহ হয়

কৰ্মজীৱন
১৯৩০ চনত দেউতাকৰ মৃত্যুৰ পিছত আনন্দ চন্দ্ৰ বৰুৱাই অসমীয়া নামৰ বাতৰি কাকতত সম্পাদক হিছাপে যোগদান কৰে দুবছৰ পিছত তেখেতে যোৰহাটৰ বিদ্যালয় পৰিদৰ্শকৰ কাৰ্য্যালয়ত কিছুদিন কাম কৰে তিনিচুকীয়াতো অলপ দিন শিক্ষকতা কৰি উঠি তেখেতে পুনৰ যোৰহাটলৈ আহি সাপ্তাহিক বাতৰিত সহ-সম্পাদক হিছাপে যোগদান কৰে এই বাতৰি কাকতৰ জৰিয়তেই তেখেতে প্ৰথম নীলমণি ফুকনক বাগ্মীবৰ আৰু জ্যোতিপ্ৰসাদ আগৰৱালাক ৰূপকোঁৱৰ উপাধি প্ৰদান কৰে দ্বিতীয় বিশ্বযুদ্ধৰ সময়ত তেওঁ কৰাচীলৈ গৈ ভাৰতীয় বায়ু সেনাত যোগ দিয়ে আৰু ১৯৪৭ চনত ঘৰলৈ ঘূৰি আহি উদ্যোগিক প্ৰশিক্ষণ কেন্দ্ৰত অৱসৰ পৰ্যন্ত চাকৰি কৰে

১৯৬৯ চনত তেওঁ অসম সাহিত্য সভাৰ সভাপতি নিৰ্বাচিত হয়১৯১৭ চনৰ পৰা অসম সাহিত্য সভাৰ সভাপতিসকলৰ তালিকা  অসম সাহিত্য সভাৰ ৱেবছাইট, আহৰণ: ১৮ নৱেম্বৰ, ২০১২

সাহিত্যিক হিচাপে খ্যাত যদিও সাহিত্য চৰ্চাৰ বাহিৰেও তেওঁ এজন ভাল অভিনেতা আৰু সক্ৰিয় সমাজকৰ্মী আছিল ১৯৩০ চনত তেখেতে বাণী সন্মিলন আৰু ১৯৪৮ চনত চিন্তামণি চক্ৰ প্ৰতিষ্ঠা কৰিছিল তাৰ বাহিৰেও তেওঁ অসম নাট্য সন্মিলন, অসম প্ৰতিযোগিতা সমিতি, যোৰহাট সংগীত বিদ্যালয় আদিৰ লগত ওত:প্ৰোতভাৱে জড়িত আছিল

মৃত্যু
১৯৮৩ চনৰ ২৭ জানুৱাৰীত আনন্দ চন্দ্ৰ বৰুৱাদেৱৰ মৃত্যু হয়

সাহিত্য কৰ্ম
সাহিত্যিক ৰূপে আনন্দ চন্দ্ৰ বৰুৱাই একাধাৰে কবিতা, নাটক, অনুবাদ সাহিত্য, উপন্যাস আদি ক্ষেত্ৰত অৱদান আগবঢ়ায়
 প্ৰকাশিত কাব্য পুথি-পৰাগ, পুষ্পক, ৰঞ্জন ৰশ্মি, সেই নিমাতী পুৱাৰে পৰা, বকুল বনৰ কবিতা, পাপৰিৰ পৰিমল আদি
 অনুবাদ পুথি- হাফিজৰ সুৰ, কুমাৰ সম্ভৱ, মেঘদূত পূৰ্বমেঘ, ছোভিয়েট কবিতা, এছিয়া জ্যোতি আদি
 নাট- বিজয়া, বিসৰ্জন, কমলা কুৱঁৰী, নল-দময়ন্তী, নীলাঞ্জন আদি

অপ্ৰকাশিত ৰচনাসমূহৰ ভিতৰত পঞ্চমী, তেজীমলা, বণিক বন্ধু, মৃগমায়া, বাণীপথ, অসমীয়া সাহিত্য আদি অন্যতম

স্বীকৃতি আৰু সন্মান
 ১৯৭০ চন - পদ্মশ্ৰী
 ১৯৭৭ চন - সাহিত্য অকাডেমি বঁটা (বকুল বনৰ কবিতাৰ বাবে)

তথ্য সংগ্ৰহ

বাহ্যিক সংযোগ
 . 
 . 
    
 .

শ্ৰেণী:অসমৰ ব্যক্তি
শ্ৰেণী:মৃত ব্যক্তি
শ্ৰেণী:অসমীয়া কবি
শ্ৰেণী:অসম সাহিত্য সভাৰ সভাপতি
শ্ৰেণী:পদ্মশ্ৰী বঁটা বিজয়ী
শ্ৰেণী:অসমীয়া ভাষাৰ সাহিত্য অকাডেমি বঁটা বিজয়ী
আনন্দ দেৱৰকোণ্ডা (; জন্ম: ১৫ মাৰ্চ ১৯৯২) এগৰাকী ভাৰতীয় অভিনেতা তেওঁ মূলতঃ তেলেগু চলচ্চিত্ৰত অভিনয় কৰে তেওঁৰ অভিনীত ছবিসমূহৰ ভিতৰত মিডল ক্লাছ মেল'ডিজ আৰু বেবী উল্লেখযোগ্য

 প্ৰাৰম্ভিক জীৱন 
ভাৰতৰ হাইদৰাবাদত গোৱৰ্ধন ৰাও আৰু তেওঁৰ পত্নী মাধৱীৰ গৃহত আনন্দ দেৱৰকোণ্ডাৰ জন্ম হৈছিল গোৱৰ্ধন ৰাও আছিল এগৰাকী টেলিভিছন শ্ব পৰিচালক, আনহাতে মাধৱী আছিল এগৰাকী চফ্ট-স্কিল টিউটৰ তেওঁৰ ককায়েক বিজয় দেৱৰকোণ্ডাও তেলেগু ছবিজগতৰ এগৰাকী অভিনেতা ককায়েকৰ দৰে আনন্দয়ো পুট্টাপাৰ্থীৰ শ্ৰী সত্য সাই উচ্চতৰ মাধ্যমিক বিদ্যালয়ত পঢ়িছিল আনন্দ দেৱেৰাকোণ্ডাই অভিযান্ত্ৰিক ডিগ্ৰী লাভ কৰাৰ পাছত ডেলয়টত কিছুদিন কৰ্মৰত আছিল তেওঁ কেইবছৰমান আমেৰিকাত কাম কৰি ভাৰতলৈ উভতি আহে আৰু চলচ্চিত্ৰ জগতত পূৰ্ণকালীন কেৰিয়াৰ গঢ়িবলৈ সিদ্ধান্ত লয়

 কৰ্মজীৱন 
২০১৯ চনত কেভিআৰ মহেন্দ্ৰৰ দ্বাৰা পৰিচালিত আৰু শিৱত্মিকা ৰাজেশেকাৰ অভিনীত পিৰিয়ড লাভ ষ্টৰী ডৰাছানীৰ জৰিয়তে দেৱৰকোণ্ডাই চলচ্চিত্ৰ জগতত আত্মপ্ৰকাশ কৰে যদিও ছবিখনে ব্যৱসায়িকভাৱে ভাল ফলাফল দেখুৱাব পৰা নাছিল, তথাপিও দেৱৰকোণ্ডাই জি চিনে এৱাৰ্ডছ তেলেগু, ২০২০ত শ্ৰেষ্ঠ নৱাগত অভিনেতাৰ বঁটা লাভ কৰে

২০২০ চনত আমাজন প্ৰাইম ভিডিঅ'ত পোনপটীয়াকৈ প্ৰিমিয়াৰ হোৱা দেৱৰকোণ্ডাৰ দ্বিতীয়খন বৈশিষ্ট্যপূৰ্ণ ছবি আছিল মিডল ক্লাছ মেল'ডিজ পিছলৈ ২০২১ চনত তেওঁ পুষ্পক বিমানম শীৰ্ষক ছবিখনত অভিনয় কৰে কে. ভি. গুহানৰ পৰিচালনাত নিৰ্মিত তেওঁৰ পৰৱৰ্তী ছবি হাইৱে ২০২২ চনৰ ১৯ আগষ্টত আহাত প্ৰিমিয়াৰ হয় ২০২৩ চনত তেওঁ নতুন যুগৰ ৰোমান্টিক নাট্য ছবি বেবীত অভিনয় কৰে তেওঁৰ শেহতীয়াকৈ মুক্তি লাভ কৰা ছবিখনৰ নাম হ'ল গম গম গণেশ

 চলচ্চিত্ৰপুঞ্জী 

বৰ্ষশিৰোনামভূমিকাটোকা২০১৯ড'ৰাছানীৰাজু শ্ৰেষ্ঠ নৱাগত অভিনেতাৰ জি চিনে বঁটা তেলেগুমনোনীত  শ্ৰেষ্ঠ নৱাগত অভিনেতাৰ সাইমা বঁটা  তেলেগু২০২০মিডল ক্লাছ মেল'ডিজৰাঘৱ২০২১পুষ্পক বিমানমচিত্তিলংকা সুন্দৰ২০২২হাইৱেবিষ্ণু২০২৩বেবীআনন্দসন্তোষম শ্ৰেষ্ঠ অভিনেতাৰ বঁটামনোনীত   শ্ৰেষ্ঠ অভিনেতাৰ ফিল্মফেয়াৰ বঁটা  তেলেগু২০২৪গম গম গণেশগণেশডুৱেটচিত্ৰগ্ৰহণ 

 তথ্য উৎস 

 বাহ্যিক সংযোগ 

শ্ৰেণী:জীৱিত ব্যক্তি
শ্ৰেণী:তেলেগু অভিনেতা
শ্রেণী:অন্ধ্রপ্রদেশৰ অভিনেতা
শ্ৰেণী:ভাৰতীয় অভিনেতা
শ্ৰেণী:ভাৰতীয় চলচ্চিত্ৰ অভিনেতা
শ্ৰেণী:তেলেগু চলচ্চিত্ৰৰ অভিনেতা
আনন্দ বজাৰ (), অসমৰ বড়োলেণ্ড স্বায়ত্ত্বশাসিত পৰিষদৰ অন্তৰ্গত বাক্সা জিলাৰ পশ্চিম প্ৰান্তত শালবাৰী মহকুমাৰ অন্তৰ্ভুক্ত এখন অঞ্চল আনন্দ বজাৰ অঞ্চলটো বিশেষকৈ সাপ্তাহিক বজাৰ, শিক্ষা আৰু আন আন দিশৰ বাবে বিখ্যাত বাক্সা জিলাৰ (সদৰ) পৰা ইয়াৰ দূৰত্ব প্ৰায় ৩৬   কিলোমিটাৰ নামনি অসমৰ মধ্যত ইয়াৰ অৱস্থিতি

চাৰিসীমা
আনন্দ বজাৰৰ পূবে সাউদৰভিটা, পশ্চিমে গোবৰ্ধনা, উত্তৰে মানাহ ৰাষ্ট্ৰীয় উদ্যান আৰু দক্ষিণে সৰুপেটা অৱস্থিত

যাতায়াত
পথেৰে: আনন্দ বজাৰখন গুৱাহাটীৰ পৰা ১১৯ কিলোমিটাৰ( ৩ ঘণ্টা), কোকৰাঝাৰৰ পৰা ১১৫ কিলোমিটাৰ (৩.২০ ঘণ্টা) দূৰত্বত গাড়ী বা বাছেৰে ৩১ নং ৰাষ্ট্ৰীয় ঘাইপথেৰে উপস্থিত হব পাৰি 
ৰেলযোগে: নিকটতম ৰেল ষ্টেচন হৈছে বৰপেটা ৰোড () বৰপেটাৰোডৰ পৰা বহুকেইখন লোকেল আৰু মেইল ৰেলগাড়ী দৈনিক অসম তথা আন আন ৰাজ্যলৈ যাতায়াত কৰে বৰপেটাৰোড ৰেল ষ্টেচনখন ১৮ কিলোমিটাৰ (আনন্দ বজাৰৰ পৰা ৪০ মিনিট যাত্ৰা)

শৈক্ষিক প্ৰতিষ্ঠান
 দক্ষিণ বিজনী (কনিষ্ঠ) মহাবিদ্যালয় আনন্দ বজাৰ 
 দক্ষিণ বিজনী ডিগ্ৰী মহাবিদ্যালয় আনন্দ বজাৰ
 ৰাজেন্দ্ৰ অকাডেমী, (ইংৰাজী মাধ্যম)
 শঙ্কৰদেৱ শিশু নিকেতন, আনন্দ বজাৰ
 গীৰিশ বিদ্যাপীঠ (বিশেষ) উচ্চ মাধ্যমিক বিদ্যালয়, 
 গড়আলী ভোলানাথ উচ্চ মাধ্যমিক বিদ্যালয়
 ইউ কেন অকাডেমী (ইংৰাজী মাধ্যম)

বেংক
অসম গ্ৰামীণ বিকাশ বেংক, আনন্দ বজাৰ শাখা
তথ্যসূত্ৰ

শ্ৰেণী:অসমৰ মহকুমা
শ্ৰেণী:বাক্সা জিলা
আনন্দবন আক্ষৰিক অৰ্থত, সুখৰ অৰণ্য; ভাৰতৰ মহাৰাষ্ট্ৰ ৰাজ্যৰ চন্দ্ৰপুৰ জিলাৰ ৱাৰোৰাৰ পৰা প্ৰায় ৫ কিলোমিটাৰ দূৰত্বত অৱস্থিত এখন আশ্ৰম আৰু এটা সামূহিক পুনৰ্বাসন কেন্দ্ৰ, যিটো মূলতঃ কুষ্ঠ ৰোগী আৰু সমাজৰ নিপীড়িত শ্ৰেণীৰ পৰা অহা প্ৰতিবন্ধীসকলৰ বাবে আৰম্ভ কৰা হৈছিল ১৯৪৯ চনত  বিখ্যাত সমাজ কৰ্মী বাবা আমটে ইয়াক প্ৰতিষ্ঠা কৰিছিল মহাৰোগী সেৱা সমিতি সংগঠনৰ দ্বাৰা পৰিচালিত এই প্ৰকল্পটো আনকি মধ্য ভাৰতৰ অন্যতম পিছপৰা জিলা -চন্দ্ৰপুৰত অৱস্থিত হোৱাৰ বাবে হাজাৰ হাজাৰ নিপীড়িত লোক, কুষ্ঠ ৰোগৰ দৰে বিশেষভাৱে সক্ষম ব্যক্তি, অস্থিৰোগ বিশেষজ্ঞ, দৃষ্টিশক্তিৰ জীৱিকাৰ সামৰ্থ্য গঢ়ি তুলিছে আৰু ১৯৪৯ চনৰ পৰা শ্ৰৱণ ক্ষমতাহীন আৰু আদিম জনজাতীয় সদস্য ইয়াৰ আন দুটা প্ৰকল্প হল লোক বিৰাদাৰী প্ৰাকল্প আৰু সুস্থ কুষ্ঠ ৰোগীৰ বাবে এখন গাঁও সোমনাথ

বাবা আমটে আনন্দবনক স্বয়ংসম্পূৰ্ণ আশ্ৰম হিচাপে গঢ়ি তুলিছিল (যাক "ৰোগীৰ বাবে কিবুট্জ" বুলি ক'ব পাৰি) আজি বাসিন্দাসকল মৌলিক জীৱিকাৰ ক্ষেত্ৰত স্বাৱলম্বী ইয়াৰ উপৰিও আশ্ৰমত বিভিন্ন ঘৰুৱা, ক্ষুদ্ৰ উদ্যোগৰ ইউনিট আছে যিয়ে বাসিন্দাসকলে পৰিচালনা কৰে যিয়ে অতিৰিক্ত প্ৰয়োজনীয়তাসমূহ পূৰণ কৰিবলৈ আয়ৰ সৃষ্টি কৰে

বাবা আমটে আনন্দবনক শক্তিৰ ব্যৱহাৰ, আৱৰ্জনা পুনঃব্যৱহাৰ আৰু প্ৰাকৃতিক সম্পদৰ ব্যৱহাৰ কম কৰিবলৈ পৰিৱেশ সচেতন সম্প্ৰদায় হিচাপেও গঢ় দিছিল যিয়ে যাৰ দ্বাৰা তেওঁলোকে সদায় সক্ৰিয় হৈ থাকিব পাৰে     - ' ,   

আনন্দবনৰ আজি দুখন চিকিৎসালয়, কলেজ, অনাথ আশ্ৰম, অন্ধৰ বিদ্যালয়, বধিৰ বিদ্যালয় আৰু কাৰিকৰী শাখা বাবা আমটেৰ ডাঙৰ পুত্ৰ ড বিকাশ আমটে আনন্দবনৰ মুখ্য কাৰ্যকৰ্তা তেওঁ আনন্দবনত পুনৰ্বাসনৰ সন্দৰ্ভত বিভিন্ন পৰীক্ষা-নিৰীক্ষা গ্ৰহণ কৰিছিল যিবোৰৰ কথা আনন্দবন প্ৰয়োগবন শীৰ্ষক এখন গ্ৰন্থত উল্লেখ কৰা হৈছে

ওপৰঞ্চি কাম
পিছৰ বছৰবোৰত আনন্দবন পৰিচালনা সমিতিয়ে, ১৯৬৭ চনত চন্দ্ৰপুৰ জিলাৰ মুল তহচিলৰ সোমনাথত আৰু হেমালকাছাত লোক বংশানুক্ৰমিক প্ৰকাশৰ অধীনত দুটা প্ৰকল্পও সংযোজন কৰে, যাৰ চোৱা-চিতা কৰে প্ৰকাশ আৰু মন্দাকিনী আমটে, দুয়োজন চিকিৎসক; আৰু তেওঁলোকৰ পুত্ৰ দিগন্ত আৰু অনিকেট আৰু ১৯৭৩ চনত গাডচিৰোলি জিলাৰ ভামৰাগড তহচিলত তেওঁলোকৰ পত্নী অনাঘা আৰু সমীক্ষাই
তথ্য সূত্ৰ

শ্ৰেণী:অনুষ্ঠান প্ৰতিষ্ঠান
আনন্দবাজাৰ পত্ৰিকা  হ'ল এবিপি গ্ৰুপৰ মালিকানাধীন ভাৰতীয় বাংলা ভাষাৰ দৈনিক কাকত ইয়াৰ মূল প্ৰতিযোগী বাংলা বাতৰি কাকত সমূহ হৈছে - বৰ্তমান, এই সময়, আৰু সংবাদ প্ৰতিদিন

 ইতিহাস 

আনন্দবজাৰ পত্ৰিকাৰ যাত্ৰা আৰম্ভ হয় ১৯২২ চনৰ ১৩ মাৰ্চ (২৯ ফাগুন, ১৩২৮)-ৰ পৰা তেতিয়া দাম আছিল দুপইচা ১৯১৪ চনত সুৰেশ চন্দ্ৰ মজুমদাৰে প্ৰতিষ্ঠা কৰা ৭১১ মিৰ্জাপুৰ ষ্ট্ৰীটৰ শ্ৰীগৌৰাংগা প্ৰেছৰ পৰা ছপা হৈছিল  প্ৰথম সংখ্যাটো সম্পূৰ্ণ ৰঙা চিয়াঁহীৰে ছপা হৈছিল যিটো ব্ৰিটিছ চৰকাৰৰ মুখপাত্ৰ ইংৰাজজনে বিপদৰ সংকেত বুলি ভাবিছিল ইংৰাজজনৰ এই দূৰদৰ্শিতাক প্ৰশংসা নকৰাকৈ থাকিব নোৱাৰি কাৰণ, আনন্দবজাৰ কাকতখনে দেশৰ স্বাধীনতা অৰ্জনৰ প্ৰতি নিৰ্ভীক আৰু আপোচবিহীন মনোভাৱেৰে ব্ৰিটিছ সাম্ৰাজ্যৰ ভেটি কঁপাই তুলিছিল 

 ইণ্টাৰনেট সংস্কৰণ 

কাকতখনৰ এটা জনপ্ৰিয় ৱেব সংস্কৰণ আছে ইয়াৰ পূৰ্বৰ সংস্কৰণটো কেৱল ইণ্টাৰনেট এক্সপ্লৰাৰ ব্ৰাউজাৰৰ জৰিয়তেহে চাব পৰা গৈছিল কিন্তু ২০১১ চনৰ ১ জুন তাৰিখৰ পৰা চাইটটো ইউনিকডলৈ ৰূপান্তৰিত কৰা হৈছে, গতিকে যিকোনো ব্ৰাউজাৰ ব্যৱহাৰ কৰি পঢ়িব পাৰি

তথ্যসূত্ৰ

শ্ৰেণী: বাতৰি কাকত
আনন্দমঠ উনবিংশ শতিকাৰ বিখ্যাত সাহিত্যিক বঙ্কিমচন্দ্ৰ চট্টোপাধ্যায়ৰ ৰচিত এটি বঙালী উপন্যাস ইয়াক বঙালী আৰু ভাৰতীয় সাহিত্যৰ অন্যতম গুৰুত্বূপূৰ্ণ উপন্যাস হিচাপে আখ্যা দিয়া হৈছে ভাৰতৰ জাতীয় স্তোত্ৰ বন্দে মাতৰম্ আনন্দমঠ উপন্যাসৰ অংশ ভাৰত ব্ৰিটিছ শাসন অধীনৰ সময়ছোৱাত ১৮৮৪ চনত এই উপন্যাস ৰচনা কৰা হৈছিল ভাৰতৰ স্বাধীনতা সংগ্ৰামত এই উপন্যাসৰ ৰচিত কাহিনীৰ যথেষ্ট ভূমিকা আছে এই উপন্যাস প্ৰিণ্টিংৰ বিৰুদ্ধে বৃটিশ চৰকাৰ আইন পাছ কৰি বাধা দিছিল যদিও হস্তলিখিত প্ৰতিলিপি প্ৰতিটো স্বাধীনতা সংগ্ৰামীৰ মাজত গোপনত বিতৰণ হৈ আছিল ১৭৭৩ চনত সংঘটিত সন্ন্যাসী আন্দোলনক ভিত্তি কৰি এই উপন্যাস ৰচনা কৰ হৈছে অনুমান কৰা হয় যে বঙ্কিমচন্দ্ৰ চট্টোপাধ্যায় ব্ৰিটিছ চৰকাৰৰ অধীনত চাকৰি কৰাৰ সময়তেই বন্দে মাতৰম্ ৰচনা কৰাৰ কথা ভাবিছিল কিন্তু তেওঁ কোন চনত গীতটো ৰচনা কৰিছিল সেই সময় সঠিকভাৱে জনা নাযায় ১১৮৪ চনত আনন্দমঠ উপন্যাসত প্ৰথমবাৰ গীতটো প্ৰকাশিত কৰা হয়

কাল্পনিক চৰিত্ৰসমূহ
 মহেন্দ্ৰ সিংহ: পদচিহ্ন গাঁৱৰ এজন ধনবান জমিদাৰ তেওঁৰ পত্নীৰ নাম কল্যাণী আৰু কন্যাৰ নাম সুকুমাৰী দুৰ্ভিক্ষৰ ফলত তেওঁ পত্নী আৰু কন্যা সৈতে পদচিহ্ন গ্ৰাম ত্যাগ কৰি ভিন্ন স্থানলৈ যোৱাৰ সিদ্ধান্ত লয় পথত দস্যু আক্ৰমণ কৰিলে সন্ন্যাসী সত্যানন্দ, কল্যাণী আৰু সুকুমাৰীক ৰক্ষা কৰে মহেন্দ্ৰ সিংহ, সন্ন্যাসী সত্যানন্দৰ শৰণত আনন্দমঠত উপস্থিত হৈ ভাৰত মাতৃক স্বাধীন কৰিবলৈ নিজক উৎসৰ্গ কৰাৰ শপথ গ্ৰহণ কৰে
 সন্ন্যাসী সত্যানন্দ: আনন্দমঠৰ প্ৰধান গুৰুদেৱ, প্ৰতিষ্ঠাপক আৰু ভাৰতবৰ্ষত ব্ৰিটিছ শাসনৰ বিৰোধিতা কৰা গোষ্ঠীৰ দলপতি 
ভবানন্দ: এজন বীৰ সেনাপতি যাৰ ব্ৰিটিছৰ লগত যুদ্ধৰ সময়ত মৃত্যু হয় 
 জীবানন্দ: সত্যানন্দৰ দক্ষ আৰু প্ৰিয় শিষ্য 
শান্তি: এজন উচ্চশিক্ষিতা ব্ৰাহ্মণ কন্যা তেওঁ আনন্দমঠত যোগদানকাৰী প্ৰথম আৰু একমাত্ৰ মহিলা জীবানন্দ তেওঁৰ স্বামী যুদ্ধত জীবানন্দ গুৰুতৰ ভাবে আহত হলে শান্তি তেওঁক ৰক্ষা কৰিছিল

তথ্যসূত্ৰ

শ্ৰেণী:বঙালী গ্ৰন্থ
শ্ৰেণী:বঙালী উপন্যাস
আনন্দমোহন ভাগৱতী (ইংৰাজী:  , ১৯৩১-) একাধাৰে নৃত্যশিল্পী, সঙ্গীতজ্ঞ, অভিনেতা, পৰিচালক, নাট্যকাৰ নাট্যকাৰ হিচাপে পৰিচিত আনন্দমোহন ভাগৱতীয়ে সত্ৰীয়া নৃত্যৰ শিল্পী হিচাপে জীৱন আৰম্ভ কৰি পাছলৈ মঞ্চ আৰু অনাতাঁৰ নাটকক ধৰি চলচ্চিত্ৰশিল্পৰ লগতো জড়িত হৈ পৰে বিষ্ণুপ্ৰসাদ ৰাভা, গজেন বৰুৱা, প্ৰদীপ চলিহা প্ৰভৃতি ভালেমান গুণী ব্যক্তিৰপৰা নৃত্য-গীত-অভিনয়ৰ শিক্ষা লাভ কৰিছিল

জন্ম
আনন্দমোহন ভাগৱতীৰ জন্ম হৈছিল ১৯৩১ চনৰ ১৫ ডিচেম্বৰ তাৰিখে যোৰহাটত

শিক্ষা আৰু কৰ্ম
১৯৬১ চনত শ্বিলঙৰ ছেণ্ট এন্থনিজ কলেজৰপৰা বি.এ পাছ কৰি আনন্দমোহন ভাগৱতীয়ে অসম চৰকাৰৰ ৰেচম বিভাগ, খাদী ব'ৰ্ড, অসম সচিবালয়ত ১৯৫৫ৰপৰা ১৯৬৩ চনলৈ বিভিন্ন পদত চাকৰি কৰাৰ পাছত সাংস্কৃতিক সঞ্চালকালয়ৰ চাকৰিত কাৰ্যনিৰ্বাহ কৰে আৰু ১৯৯৫ চনত তেওঁ এই বিভাগৰ ডেপুটী ডিৰেক্টৰ হিচাপে অৱসৰ গ্ৰহণ কৰে ১৯৮৬ চনত অসম সাহিত্য সভাৰ কামপুৰ অধিবেশনৰ সাংস্কৃতিক সম্মিলনত তেওঁ সভাপতিত্ব কৰিছিল ১৯৮৩ চনত আনন্দমোহন ভাগবতীক মাজুলিৰ কমলাবাৰী সত্ৰই 'বৰবায়ন' আৰু 'মুক্তিয়াৰ' উপাধি প্ৰদান কৰে

সাংস্কৃতিক জীৱন
তেওঁৰ সাহিত্যকৃতিসমূহৰ ভিতৰত জতুগৃহ নামৰ পূৰ্ণাঙ্গ নাটকখন উল্লেখযোগ্য অঙ্কীয়া নাট্যশৈলীৰ আধাৰত ৰচিত এই মঞ্চনাটখনিৰ লগতে তেওঁ দুঃশাসন, সব্যসাচী, মাটিৰ মৰম আদি বহুকেইখন নাট বচনা আৰু পৰিচালনা কৰি খ্যাতি অৰ্জন কবে ফণী শৰ্মাৰ কিয় নাটখন ১৯৭৩ চনত পৰিচালনা কৰিও তেওঁ সমাদৰ লাভ কৰিছিল তেওঁ 'ভদৰী' (১৯৬৭), 'ভাইটি' (১৯৭২), 'নিয়তি' (১৯৭৮), 'উপপথ' (১৯৮০) আদি চলচ্চিত্ৰত নৃত্য পৰিচালনা কৰিছিল সঙ্গীত পৰিচালক হিচাপে তেওঁৰ একমাত্ৰ চলচ্চিত্ৰখন হ'ল ব্ৰজেন বৰাৰদ্বাৰা পৰিচালিত শ্ৰীমান মাইমন (১৯৯৪) ভদৰী (১৯৬৭), সন্ধ্যাৰাগ (১৯৭৭), অনিৰ্বাণ (১৯৮১), অগ্নিস্নান (১৯৮৫), আলোকৰ আহ্বান (১৯৮৩), বান (১৯৮৫), ককাদেউতা, নাতি আৰু হাতী (১৯৮৩), আশ্ৰয় (১৯৭৯), সূত্ৰপাত (১৯৮৭) আদি তেওঁৰদ্বাৰা অভিনীত চলচ্চিত্ৰ এতিয়ালৈকে শতাধিক মঞ্চ আৰু অনাতাঁৰ নাটত অভিনয় কৰা ভাগবতীয়ে ১৯৭২ চনত নৃত্য-গীত অভিনয়েবে ভৰা পুণ্যতীৰ্থ নামৰ অপেৰা এখন মঞ্চস্থ কৰিও সুখ্যাতি লভে

সাহিত্যিক অৱদান
অবিচাৰ (নাটক, ১৯৫৬)
কুশানগান (১৯৮৬) 
সংস্কৃতিৰ মালিকা (১৯৮৬) 
সত্ৰীয়া নৃত্যত শাস্ত্ৰীয় সমল আৰু অভিনয় 

তথ্যসূত্ৰ

শ্ৰেণী:অসমৰ ব্যক্তি
আনন্দিতা দত্ত তামূলী () হৈছে অসমৰ যোৰহাট জিলাৰ তিতাবৰৰ এগৰাকী মহিলা এওঁ শুদা চকুত ভোট জলকীয়া ঘঁহি লগাব পাৰে আৰু খাবও পাৰে গিনিছ ৱৰ্ল্ড ৰেকৰ্ডছে ভোট জলকীয়াক বিশ্বৰ আটাইতকৈ জ্বলা জলকীয়া বুলি স্বীকৃতি দিছে

ল'ৰালি কালৰ প্ৰভাৱ
আনন্দিতাৰ পাঁচ বছৰ বয়সত জিভাত ফোঁহা ওলাইছিল সেয়ে মাকে জিভাত জলকীয়াৰ প্ৰলেপ এটা লগাই দিছিল তেতিয়াৰ পৰাই আনন্দিতাৰ জলকীয়াৰ প্ৰতি এটা ৰুচি গঢ়ি উঠিছিল সৰু কালৰপৰাই তেওঁ কেৱল নিমখৰ সৈতে ভোট জলকীয়া খোৱাৰ অভ্যাস গঢ়ি তোলে

অভিলেখ গঢ়াৰ পথত
২০০৬ চনত, আনন্দিতাই দুই মিনিটত ৬০টা ভোট জলকীয়া খাই আৰু এক মিনিটত ১২টা ভোট জলকীয়া শুদা চকুত লগাই লিমকা বুক অফ ৰেকৰ্ডছত () নিজৰ নাম লিখোৱায় তেতিয়াৰ পৰাই তেওঁ গিনিছ ৱৰ্ল্ড ৰেকৰ্ডছ ()-ত নিজৰ নাম অন্তৰ্ভুক্ত কৰাৰ বাবে প্ৰস্তুতি চলায় ইয়াৰ আগতে ২০০২ চনত দক্ষিণ আফ্ৰিকাৰ অনিতা ক্ৰেফ'ৰ্ডে ( ) এক মিনিটত আঠটা হেলাপিন' () খাই অভিলেখ গঢ়ি থৈছিল

ৰিয়েলিটী শ্ব'ত প্ৰদৰ্শন
২০০৬ চনৰ ২৯ আগষ্টত জি টিভিৰ ৰিয়েলিটী শ্ব' শ্বাবাছ ইণ্ডিয়া () আনন্দিতাই ভোট জলকীয়া খোৱা সম্প্ৰচাৰ কৰা হৈছিল

গিনিছ ৰেকৰ্ডৰ পথত

২০০৯ চনৰ ৯ এপ্ৰিলত যোৰহাটৰ জিলা পুথিভঁৰালৰ প্ৰেক্ষাগৃহত আনন্দিতাই গিনিছ ৰেকৰ্ডৰ বাবে প্ৰচেষ্টা চলায় চেনেল ফ'ৰ নামৰ চেনেল এটাৰ অনুষ্ঠানৰ বাবে ব্ৰিটিছ ছেফ গৰ্ডন ৰামচে ()-ই আঁত ধৰিছিল আনন্দিতাই ২ মিনিটত ৫১টা ভোট জলকীয়া খায় আৰু ২৫টা ভোট জলকীয়া চকুত ঘঁহে

তথ্য সংগ্ৰহ

বাহ্যিক সংযোগ
    ,  .
      '    .

শ্ৰেণী:অসমৰ ব্যক্তি
আনন্দিৰাম দাস (; জন্ম: ২ অক্টোবৰ, ১৯০৯ -মৃত্যু : ৪ আগষ্ট, ১৯৬৯ ) অসমৰ এজন প্ৰসিদ্ধ গীতিকাৰ তেওঁ অসমীয়া ভাষাত প্ৰায় এহেজাৰ গীত ৰচনা কৰিছে পুৰুষোত্তম দাসে লিখিছে যে, অসমীয়া গীত ৰচকসকলৰ ভিতৰত দাসেই বোধকৰোঁ আটাইতকৈ সৰহ সংখ্যক গীত লিখিছে  তেওঁৰ দুখন গীতৰ সংকলন বিৰহী আৰু সুৰ-নিজৰা ক্ৰমে ১৯৩৭ আৰু ১৯৩৯ চনত প্ৰকাশ পাইছিল ত্ৰিছ আৰু চল্লিশৰ দশকত আনন্দিৰাম দাসে ৰচনা কৰা আৰু সুৰ কৰা গীত সমূহ চাৰু বৰদলৈ, অনুকূল নাথ, তাৰিণী বৰুৱা, বলোৰাম দাস, নিৰ্মলেন্দু মজুমদাৰ, ভূপেন হাজৰিকা আদি শিল্পীৰ কণ্ঠত জনপ্ৰিয় হৈ উঠিছিল দাসে কেইবাখনো অসমীয়া চলচ্চিত্ৰৰ বাবে গীত ৰচিছিল

বনগীত ৰচনা কৰা বাবে তেওঁক বনকোঁৱৰ আখ্যা দিয়া হৈছিল

সংক্ষিপ্ত জীৱনী
১৯০৯ চনৰ ২ অক্টোবৰ তাৰিখে গুৱাহাটীৰ খাৰঘূলিত আনন্দিৰাম দাসৰ জন্ম হয় পিতৃ খেলাইৰামৰ পৰা তেওঁ সংগীতৰ শিক্ষা লৈছিল সৰুতেই পিতৃ বিয়োগ হোৱাত পেটৰ তাড়নাত তেওঁ কম্পোজিটৰ কামত সোমায় বনগীত গাই আনন্দিৰাম দাসে প্ৰসিদ্ধি লভিছিল নিজে গীত গোৱাৰ উপৰিও তেওঁ বহু সংখ্যক গীত লিখিছিল দাসক বনগীতৰ স্ৰষ্টা বুলি কোৱা হৈছিল ত্ৰিশৰ দশকত অসমীয়া গীতি সাহিত্যক চহকী কৰাত দাসৰ যথেষ্ট অৱদান আছিল সেইসময়ৰ অসমীয়া সমাজক বঙালী গীত আৰু সংগীতৰ প্ৰভাৱৰ পৰা মুক্ত কৰি থলুৱা অসমীয়া গীতৰ প্ৰতি আকৰ্ষণ সৃষ্টি কৰাত আনন্দিৰাম দাসৰ গীতসমূহে গুৰুত্বপূৰ্ণ ভূমিকা লৈছিল

বিভিন্ন ঠাইত গ্ৰামোফনত সহজে গান বজোৱা দেখি, দাসে গ্ৰামোফনৰ জৰিয়তে গীতৰ জনপ্ৰিয়তা সৃষ্টি কৰিবলৈ তেওঁৰ চাৰিটা গান ৰেকৰ্ড কৰিবলৈ গৈছিল যদিও নতুন প্ৰযুক্তিটো কেৱল কলিকতাত কাৰ্যকৰী আছিল, চাহিদা অনুসৰি সুলভ শ্বেলাক ৰেকৰ্ডৰ প্ৰতিলিপিবোৰ দ্ৰুততাৰে বিতৰণ কৰা হৈছিল ইয়াৰ ফলত সংগীতৰ প্ৰসাৰত বিপ্লৱ ঘটিছিল, আৰু ই আনন্দিৰাম দাসক উদীয়মান অসমীয়া ল'ৰা আৰু ছোৱালীসকলক প্ৰশিক্ষণ দিয়া আৰু তেওঁৰ ৰচনাসমূহ ৰেকৰ্ড কৰিবলৈ কলিকতালৈ লৈ যোৱাৰ অভিযান আৰম্ভ কৰিবলৈ অনুপ্ৰাণিত কৰিছিল ইয়াৰ উপৰি, ১৯৪৬ চনৰ পৰা তেওঁ তেওঁৰ শিক্ষাৰ্থীসকলক অল ইণ্ডিয়া ৰেডিঅ', কলিকতা আৰু ১৯৪৮ চনৰ পৰা এ আই আৰৰ শ্বিলং-গুৱাহাটী ষ্টেচনত গান গোৱাবলৈ আৰম্ভ কৰিছিল আৰু অসমীয়া গীতৰ ক্ষেত্ৰত এক জাগৰণৰ সৃষ্টি কৰিছিল 

তেওঁ অসমীয়া চলচ্চিত্ৰ বদন বৰফুকন, পাৰঘাট, লাচিত বৰফুকন, ভক্ত প্ৰহ্লাদ আদিৰ বাবে গীত লিখিছিল বিৰহী আৰু সুৰ নিজৰা দাসৰ প্ৰকাশিত গীতৰ সংকলন তেওঁ নন্দন আৰু ৰক্তাঞ্জলি নামৰ আন দুখন গীতৰ পুথি লিখিছিল যদিও এই দুখনে ছপা আখৰৰ মুখ নেদেখিলে মোহন মালতি আনন্দিৰাম দাস বিৰচিত একমাত্ৰ নাটক দাসক ১৯৩৭ চনত বহা অসম সাহিত্য সভাৰ গুৱাহাটী অধিৱেশনত শ্ৰেষ্ঠ গায়কৰূপে নিৰ্বাচন কৰা হৈছিল ১৯৫৪ চনত গুৱাহাটীত অনুষ্ঠিত ভাৰতীয় গণনাট্য সন্মিলনৰ বাৰ্ষিক অধিৱেশনত দাসে সাংস্কৃতিক বিভাগৰ সভাপতিত্ব কৰিছিল তেওঁ কিছুকাল গণনাট্য সংঘৰ অসম শাখাৰ উপ-সভাপতিও আছিল গুৱাহাটীৰ প্ৰগতি শিল্পী সংঘই তেওঁক ১৯৫৯ বন কোঁৱৰ আৰু নিউ আৰ্ট প্লেয়াৰ্চে বন গীতৰ ওজা' উপাধি প্ৰদান কৰিছিল 

১৯৬৯ চনৰ ৪ আগষ্টত আনন্দিৰাম দাসৰ মৃত্যু হয়

বাহ্যিক সংযোগ
 গীত সংকলন ৱেবচাইটত আনন্দিৰাম দাসৰ গীত

তথ্যসূত্ৰ

শ্ৰেণী:অসমৰ ব্যক্তি
শ্ৰেণী:মৃত ব্যক্তি
 শ্ৰেণী:অসমীয়া ভাষাৰ গীতিকাৰ
আনন্দীবেন মফটভাই পেটেল (; জন্ম: ২১ নৱেম্বৰ ১৯৪১)   এগৰাকী ভাৰতীয় ৰাজনীতিবিদ, যিয়ে ২০১৯ চনৰ পৰা উত্তৰ প্ৰদেশৰ ২০তম আৰু বৰ্তমানৰ ৰাজ্যপাল হিচাপে কাৰ্যনিৰ্বাহ কৰি আছে তেওঁ ২০২০ চনৰ পৰা ২০২১ চনলৈ মধ্যপ্ৰদেশৰ ১৭তম ৰাজ্যপাল আৰু ২০১৮ চনৰ পৰা ২০১৯ চনলৈ ছত্তীশগড়ৰ ৰাজ্যপাল হিচাপেও কাৰ্যনিৰ্বাহ কৰিছিল পেটেল গুজৰাটৰ প্ৰথম আৰু আজিলৈকে একমাত্ৰ মহিলা মুখ্যমন্ত্ৰী ইয়াৰ উপৰিও তেওঁ সৰোজিনী নাইডুৰ পিছত উত্তৰ প্ৰদেশৰ দ্বিতীয়গৰাকী মহিলা ৰাজ্যপাল  ১৯৮৭ চনৰ পৰা ভাৰতীয় জনতা পাৰ্টিৰ সদস্য ২০০২ চনৰ পৰা ২০০৭ চনলৈ শিক্ষা বিভাগৰ কেবিনেট মন্ত্ৰী আছিল

২০০৭ চনৰ পৰা ২০১৪ চনলৈকে গুজৰাট চৰকাৰৰ পথ আৰু গৃহ নিৰ্মাণ, ৰাজহ, নগৰ উন্নয়ন আৰু নগৰ গৃহ নিৰ্মাণ, দুৰ্যোগ ব্যৱস্থাপনা আৰু মূলধনী প্ৰকল্প বিভাগৰ কেবিনেট মন্ত্ৰী আছিল  

২০১৮ চনৰ ১৯ জানুৱাৰীত মধ্যপ্ৰদেশৰ ৰাজ্যপালৰ অতিৰিক্তি দায়িত্বত থকা ওমপ্ৰকাশ কোহলিৰ পৰা ৰাজ্যপালৰ দায়িত্বভাৰ চমজি লয় কোহলি  ২০১৬ চনৰ ১৯ জানুৱাৰীৰ পৰা ৰাজ্যখনৰ ৰাজ্যপালৰ দায়িত্বত আছিল 

প্ৰসংগ

বাহ্যিক সংযোগ

   
 '   
শ্ৰেণী:ৰাজ্যসভাৰ সাংসদ
শ্ৰেণী:ভাৰতীয় ৰাজনীতিবিদ
শ্ৰেণী:বিংশ শতিকাৰ ভাৰতীয় মহিলা বিজ্ঞানী
আনন্দৰাম ঢেকিয়াল ফুকন মহাবিদ্যালয় () হৈছে ১৯৫৯ চনত স্থাপিত অসমৰ নগাঁও জিলাৰ দক্ষিণ হয়বৰগাঁৱত অৱস্থিত এখন স্নাতক আৰু স্নাতকোত্ত ডিগ্ৰীৰ শিক্ষানুষ্ঠান মহাবিদ্যালয়খন গুৱাহাটী বিশ্ববিদ্যালয়ৰ অন্তৰ্ভুক্ত

 বিভাগ 
 কলা 
 অসমীয়া
 আৰবী
 বঙালী
 শিক্ষা
 ইংৰাজী
 অৰ্থনীতি
 বুৰঞ্জী
 ৰাজনীতি
 দৰ্শন

বিজ্ঞান
 প্ৰাণী বিজ্ঞান
 উদ্ভিদ বিজ্ঞান
 ৰসায়ন বিদ্যা
 পদাৰ্থ বিজ্ঞান
 ভূগোল
 গণিত
 কম্পিউটাৰ বিজ্ঞান
 পৰিসংখ্যা
 হাৰ্বেল চায়েঞ্চ এণ্ড টেক্নলজি (   )

 বাণিজ্য 
 হিচাপবিদ্যা

 মান্যতা 
 ২০১৬ চনত মহাবিদ্যালয়খনে  3.11 ৰ লগতে 'ৰাষ্ট্ৰীয় মূল্যাংকন আৰু প্ৰত্যাপন পৰিষদ' (     চমুকৈ ) কৰ্তৃক এ গ্ৰেড পাবলৈ সক্ষম হয় মহাবিদ্যালয়খন 'বিশ্ববিদ্যালয় মঞ্জুৰি কমিশন (ভাৰত)' -ৰ দ্বাৰাও স্বীকৃত

 আনন্দৰাম ঢেকিয়াল ফুকন মহাবিদ্যালয়খনে ২০২০ চনত ভাৰত চৰকাৰৰ বিজ্ঞান আৰু প্ৰযুক্তিবিদ্যা মন্ত্ৰালয়ৰ পৰা ষ্টাৰ কলেজ ( ) শীৰ্ষক শিৰোনাম লাভ কৰে 

 তথ্যসূত্ৰ 

বাহ্যিক সংযোগ
 

শ্ৰেণী:অসমৰ মহাবিদ্যালয়সমূহ
শ্ৰেণী:গুৱাহাটী বিশ্ববিদ্যালয়ৰ অধীনস্থ মহাবিদ্যালয়সমূহ
আনন্দৰাম ঢেকিয়াল ফুকনৰ জীৱন-চৰিত্ৰ () হৈছে অসমৰ সাহিত্যিক, প্ৰবন্ধকাৰ, নাট্যকাৰ, বুৰঞ্জীবিদ গুণাভিৰাম বৰুৱাৰ দ্বাৰা লিখিত এখনি বিশেষ গ্ৰন্থ এই গ্ৰন্থখনত অসমৰ এক গুৰুত্বপূৰ্ণ ব্যক্তিত্ব আনন্দৰাম ঢেকিয়াল ফুকনৰ জীৱন লিপিবদ্ধ হৈছে এই গ্ৰন্থখনক প্ৰথমখন আধুনিক অসমীয়া জীৱনী গ্ৰন্থ হিচাপে বিবেচনা কৰা হয়

জীৱনীকাৰৰ চমু পৰিচয়

গুণাভিৰাম বৰুৱা (১৮৩৭-১৮৯৪) এগৰাকী অসমীয়া সাহিত্যিক, নাট্যকাৰ, প্ৰবন্ধকাৰ, বুৰঞ্জীবিদ আৰু সমাজ সংস্কাৰক তেখেতক ঊনবিংশ শতিকাৰ আধুনিক অসমীয়া সাহিত্যৰ এগৰাকী পথ-প্ৰদৰ্শক ৰূপে গণ্য কৰা হয় অসমীয়া নাটকৰ আধুনিক ধাৰা প্ৰকৃততে তেখেতৰ "ৰাম-নৱমী" (১৮৫৭)ৰ পৰাই আৰম্ভ হয়

গ্ৰন্থৰ চমু পৰিচিতি
জীৱনী-গ্ৰন্থখন পুঙ্খানুপুঙ্খ বিৱৰণেৰে সমৃদ্ধ পৰিৱেশ আৰু পৰিস্থিতিৰ সত্যনিৰ্ভৰ বৰ্ণনা সন্নিৱিষ্ট হোৱা গ্ৰন্থখনত আনন্দৰাম ঢেকিয়াল ফুকনৰ জীৱনৰ প্ৰায় সকলোবোৰ ঘটনায়েই অবিকৃত ৰূপত অন্তৰ্ভুক্ত হৈছে

তথ্য সংগ্ৰহ

শ্ৰেণী:অসমীয়া গ্ৰন্থ
শ্ৰেণী:জীৱনী গ্ৰন্থ
ভাৰতীয় বিদ্যা, সাহিত্য আৰু ভাষাতত্ব অধ্যয়ন, সংস্কৃত ভাষা, আৰু কলা-সংস্কৃতিলৈ অৱদান আগবঢ়োৱা একোজন পণ্ডিতক প্ৰতিবছৰে আনন্দৰাম বৰুৱা বঁটা প্ৰদান কৰা হয়৷ আনন্দৰাম বৰুৱা ভাষা,কলা আৰু সংস্কৃতি সংস্থা (
)ৰ দ্বাৰা প্ৰদত্ত এই বঁটাত আছে নগদ পোন্ধৰ হাজাৰ টকা আৰু এখন মানপত্ৰ৷ বৰ্তমানলৈকে ১৬ গৰাকী ব্যক্তিক এই বঁটা প্ৰদান কৰা হৈছে

আনন্দৰাম বৰুৱা বঁটা বিজয়ীসকল
 নাম  বৰ্ষ ৰজনী কান্ত দেৱ শৰ্মা  ১৯৯১ আচাৰ্য মনোৰঞ্জন শাস্ত্ৰী  ১৯৯২ বিশ্বনৰায়ণ শাস্ত্ৰী  ১৯৯৩ বীৰেন্দ্ৰ কুমাৰ ফুকন  ১৯৯৪ প্ৰফুল্লদত্ত গোস্বামী  ১৯৯৫ যজ্ঞেশ্বৰ শৰ্মা  ১৯৯৬ হেৰম্বকান্ত বৰপূজাৰী  ১৯৯৭ সত্যেন্দ্ৰ নাথ শৰ্মা  ১৯৯৮ যোগেশ্বৰ শৰ্মা  ১৯৯৯ মুকুন্দ মাধৱ শৰ্মা  ২০০০ গোলোক চন্দ্ৰ গোস্বামী  ২০০১ যোগেন্দ্ৰনাৰায়ণ ভূঞা  ২০০৬ প্ৰমোদ চন্দ্ৰ ভট্টাচাৰ্য  ২০০৭ হৰিনাথ শৰ্মা দলৈ  ২০১১      ২০১২ কেশৱানন্দ দেৱ গোস্বামী  ২০১৪

তথ্য সংগ্ৰহ

শ্ৰেণী:বঁটা আৰু পুৰস্কাৰ
শ্ৰেণী:অসমীয়া সাহিত্য পুৰস্কাৰ
আনমোল গগন মান () পঞ্জাৱ চৰকাৰৰ এজন ভাৰতীয় ৰাজনীতিবিদ, মন্ত্ৰী আৰু পাঞ্জাৱী গায়িকা তেওঁ পঞ্জাৱ বিধান সভাৰ খাৰাৰ বিধানসভা সমষ্টিক প্ৰতিনিধিত্ব কৰা বিধায়িকা তেওঁ আম আদমী পাৰ্টিৰ এগৰাকী সদস্যাতেওঁ ২০২২ চনৰ পঞ্জাৱ বিধান সভা নিৰ্বাচনত বিধায়িকা হিচাপে নিৰ্বাচিত হৈছিল আনমোল গগন মানক গগনদীপ কৌৰ মান বুলিও জনা যায় তেওঁ এগৰাকী পাঞ্জাৱী গায়িকা তেওঁৰ পাঞ্জাৱী লোকগীত আৰু ভাংৰা গানৰ বাবে জনাজাত 

ৰাজনৈতিক কৰ্মজীৱন
মান এগৰাকী আম আদমী পাৰ্টিৰ সদস্যা তেওঁ ২০২০ চনত এএপিত যোগদান কৰিছিল তেওঁ আপৰ বাবে প্ৰচাৰ গীতটো গাইছিল, "ভগত সিং, কৰতাৰ সৰভা চাৰে হি বান চালে, ভাই হুন জাগো আয়ান, চৰকাৰ বদলান চালে, ভাই হুন জাগো আয়ান" ইণ্ডিয়ান এক্সপ্ৰেছে গানটোক "প্ৰচাৰৰ সময়ত বৃহৎ হিট" বুলি অভিহিত কৰিছিল

বিধানসভাৰ সদস্য
তেওঁ পঞ্জাৱ বিধানসভাত বিধায়িকা হিচাপে খাৰাৰ বিধানসভা সমষ্টিক প্ৰতিনিধিত্ব কৰে মান ২০২২ চনৰ পঞ্জাৱ বিধান সভাৰ নিৰ্বাচনত খাৰাৰ পৰা আম আদমী পাৰ্টিৰ টিকটত জয়ী হৈছিল তেওঁ শিৰোমণি অকালি দলৰ ৰঞ্জিত সিং গিলক ৩৭৭১৮টা ভোটত পৰাজিত কৰিছিল ২০২২ চনৰ পঞ্জাৱ বিধান সভানিৰ্বাচনত ১১৭খন আসনৰ ভিতৰত ৯২খন আসন লাভ কৰি আম আদমী পাৰ্টীয়ে ষোড়শ পঞ্জাৱ বিধান সভাত শক্তিশালী ৭৯ সংখ্যাগৰিষ্ঠতা লাভ কৰে সাংসদ ভগৱন্ত মানে ২০২২ চনৰ ১৬ মাৰ্চত মুখ্যমন্ত্ৰী হিচাপে শপত গ্ৰহণ কৰিছিল
কেবিনেট মন্ত্ৰী
আনমোল গগন মানকে ধৰি ৫জন বিধায়কক পঞ্জাৱ মন্ত্ৰীসভাত অন্তৰ্ভুক্ত কৰা হৈছিল আৰু তেওঁলোকৰ শপত গ্ৰহণ অনুষ্ঠান ২০২২ চনৰ ৪ জুলাইত অনুষ্ঠিত হৈছিল 

ডিস্কোগ্ৰাফী 
একক
ফুলৌ কা গাড়ী
গাল চাকভি 
পাটোলা (ফিট মিকসিং)
শোকিন জাট
ক'লা সিংহ (ফিট দেশী শিপা)
ধুনীয়া
পাটাণ্ডাৰ
ৰয়েল জাট্টি
জগ্গা (ৰঙৰ ঐতিহ্যৰ)
জগ্গা
জাট্টি (ফিট ৰেণ্ডি জে)

তথ্যৰ উৎস
শ্ৰেণী: ৰাজনীতিবিদ শ্ৰেণী: গায়িকাশ্ৰেণী:জীৱিত ব্যক্তিশ্ৰেণী: ভাৰতীয় ব্যক্তি
আনা এমা ডেল ৰজাৰিয়া কৰ্টেছ জুলিয়ান, অধিকতৰ আনা কৰ্টেছ নামেৰে জনাজাত ( জন্ম: ২৪ আগষ্ট ১৮৯৫  মৃত্যু: ৫ জানুৱাৰী ১৯৯৮), গ্ৰুপো মণ্টপাৰ্নাছৰ এগৰাকী চিলিৰ চিত্ৰশিল্পী আছিল 
১৯৭৪ চনত চিলিৰ কলাৰ ৰাষ্ট্ৰীয় বঁটা লাভ কৰি তেওঁ প্ৰথমগৰাকী চিত্ৰশিল্পী হিচাপে পৰিগণিত হয় 

জীৱনী
১৮৯৫ চনৰ ২৪ আগষ্টত চিলিৰ চেণ্টিয়াগোত জন্মগ্ৰহণ কৰা আনা কৰ্টেছ আৰ্নেষ্টো কৰ্টেছ ৰামিৰেজ আৰু আনা জুলিয়ান চেছিৰ সাতটা সন্তানৰ ভিতৰত তৃতীয় আছিল সৰুতে মেডাম লাছলছৰ ঘৰত অধ্যয়ন কৰিছিল, তাৰ পিছত তিনি বছৰ পেৰিছত তেওঁৰ গডপেৰেণ্ট আলেজান্দ্ৰ বাৰ্ট্ৰেণ্ড আৰু মাৰ্চিডিজ ভিডালৰ সৈতে আছিল চিলিলৈ উভতি আহি তেওঁ লা চেৰেনা হাইস্কুলত অধ্যয়ন সম্পূৰ্ণ কৰে ১৯১৯ চনত কৰ্টেছে চিলি বিশ্ববিদ্যালয়ৰ স্কুল অৱ ফাইন আৰ্টছত নামভৰ্তি কৰে আৰু ফৰাচী জুয়ান ফ্ৰান্সিস্কো গনজালেজ আৰু ৰিকাৰ্ডো ৰিচন-ব্ৰুনেটে তেওঁক শিক্ষা দান কৰে ইয়াৰ ফলত তেওঁ কেৰিয়াৰত গুৰুত্বপূৰ্ণ প্ৰভাৱ পৰিছিল ১৯২৫ চনত তেওঁ পেৰিছলৈ উভতি আহি আন্দ্ৰে লোটেৰ অধীনত একাডেমী দে লা গ্ৰেণ্ডে চৌমিয়েৰত পৰৱৰ্তী দুবছৰ অধ্যয়ন কৰে আৰু সেই বছৰতে একাডেমী ক'লাৰ'ছিত ভৰ্তি হয় পৰৱৰ্তী তিনি বছৰ ইউৰোপত কৰ্টেছে ইটালী, ফ্ৰান্স, স্পেইন, ছুইজাৰলেণ্ড আৰু বেলজিয়ামৰ সংগ্ৰহালয় ভ্ৰমণ কৰিছিল, আৰু স্কুল অৱ পেৰিছৰ বিমূৰ্ত ৰচনাৰ পৰা অনুপ্ৰাণিত হৈছিল ১৯২৭ চনত তেওঁৰ কৰ্মৰাজি চেলন ডি অটমনত প্ৰদৰ্শিত হয়

১৯২৮ চনত কৰ্টেছে চিলিলৈ উভতি যায় আৰু চিলি বিশ্ববিদ্যালয়ৰ শিক্ষক কৰ্মচাৰীত যোগদান কৰে আৰু ইয়াৰ প্ৰথম মহিলা অধ্যাপিকা হিচাপে যোগদান কৰে তিনি দশক ধৰি তেওঁতাতে আছিল

২০১৫ চনত তেওঁৰ নেচনেল মিউজিয়াম অৱ ফাইন আৰ্টছত ত্ৰিশখনতকৈও অধিক চিত্ৰ আৰু অংকনৰ একক প্ৰদৰ্শনী অনুষ্ঠিত হয়

বৰ্তমান তেওঁৰ কৰ্মৰাজি মিউজিঅ' বেলাছ আৰ্টেছ ডি ভালপাৰাইছ'ত প্ৰদৰ্শিত হৈছে

তথ্য সূত্ৰ

শ্ৰেণী:চিলিৰ ব্যক্তি
শ্ৰেণী:চিত্ৰশিল্পী
শ্ৰেণী:মৃত ব্যক্তি
আনাইকোড্ডাই ছীল হৈছে এটি সোপষ্টোন ধাতুৰে নিৰ্মিত, যিটো শ্ৰীলংকাৰ আনাইকোড্ডাইত এক মেগালিথিক সমাধিস্থলৰ খননকালত য়াপন বিশ্ববিদ্যালয়ৰ এক গৱেষণা দলৰ দ্বাৰা উদ্ঘাটিত হৈছিল ছীলটো মূলত এক চিহ্ন-মুদ্ৰাৰ আঙুঠিৰ অংশ আছিল আৰু ইয়াত ব্ৰাহ্মী লিপি আৰু মেগালিথিক গ্ৰাফিটি চিহ্নৰ সংমিশ্ৰণ দেখা পোৱা যায় ইয়াক প্যালিওগ্ৰাফিক্যালি খ্ৰীষ্টপূৰ্ব ৩য় শতিকাৰ আৰম্ভণিৰ বুলি নিৰ্ধাৰণ কৰা হৈছে

 লিপি 
যদিও দক্ষিণ ভাৰত আৰু শ্ৰীলংকাৰ বিভিন্ন খননত ব্ৰাহ্মী লিপি আৰু মেগালিথিক গ্ৰাফিটি চিহ্ন একেলগে থকা পাত্ৰৰ টুকুৰাসমূহ পোৱা গৈছে, আনাইকোড্ডাই ছীল বিশেষভাৱে গুৰুত্বপূৰ্ণ, কাৰণ ইয়াত দুয়োটা লিপি পৃথক ৰূপত লিখা হৈছে, যাৰ ফলত মেগালিথিক গ্ৰাফিটি ব্ৰাহ্মী লিপিৰ এক অনুবাদ হোৱাৰ সম্ভাৱনা থাকিব পাৰে 

সোঁফালেৰ পৰা বাওঁফালে পঢ়িলে, অধিকাংশ গৱেষকৰ মতে, ইয়াক তামিল ভাষাত "কোভেটা" (-- ) বুলি পঢ়িব পাৰি 
 "কো" আৰু "ভেটা" শব্দ দুয়ো তামিলত "ৰজা"ৰ অৰ্থত ব্যৱহাৰ হয় আৰু ইয়াত এটি উপজাতীয় নেতা বুজোৱা হৈছে 
 ইয়াক সমসাময়িক তামিল-ব্ৰাহ্মী লিপিৰ " " আৰু " " নামবোৰৰ সৈতে তুলনা কৰা হয়
 ছীলটোত থকা ত্ৰিশূল চিহ্নটোৱে "ৰজা"ক বুজায়, যিটো চেৰ ৰাজবংশৰ এক তামিল-ব্ৰাহ্মী লিপিৰ পিছতো পোৱা যায়

গৱেষকসকলৰ মাজত দক্ষিণ ভাৰত আৰু শ্ৰীলংকাৰ মেগালিথিক গ্ৰাফিটি চিহ্নসমূহ ব্ৰাহ্মী লিপিৰ আগতে প্ৰচলিত এটা প্ৰাচীন লিখন পদ্ধতি নে অলিখিত চিহ্নসমূহ আছিল, সেই বিষয়ে মতানৈক্য আছে এই চিহ্নসমূহ কিহৰ বাবে ব্যৱহাৰ কৰা হৈছিল, সেয়া এতিয়াও স্পষ্ট হোৱা নাই

 উদ্ধৃত গ্ৰন্থ 

 
 
 
 
 
 
 

 তথ্যসূত্ৰ 

শ্ৰেণী:ভাৰতীয় সংস্কৃতি
শ্ৰেণী:শ্ৰীলংকা
শ্ৰেণী:লিপি
শ্ৰেণী:ইতিহাস
আনান্সিৰ গল্পৰ উৎপত্তিস্থল আফ্ৰিকা মহাদেশৰ পশ্চিমে, ঘানাত ঘানাৰ প্ৰচলিত ভাষা আকান অনুসৰি আনান্সি শব্দৰ অৰ্থ মকৰা পিছে প্ৰচলিত কথাত এই অ্যানান্সি শব্দটিৰ আৰু ভালে কেইটা উচ্চাৰণ আছে ক'ৰবাত ক'ৰবাত ইয়াক কোৱা হয়  আনান্সে, ক'ৰবাত কোৱা হয় কুয়াকু আনান্সে, আকৌ কোনোৱে কুয়েকু আনানসিও বুলি কয় পিছে আটাইতকৈ বেছি প্ৰচলিত নামৰ উচ্চাৰণ হল আনান্সি 

ঘানাত উদ্ভূত, এই মকৰাৰ গল্পবোৰ ট্ৰান্সআটলাণ্টিক ক্ৰীতদাস বাণিজ্যৰ মাধ্যমেৰে কেৰিবিয়ানলৈ প্ৰেৰণ কৰা হৈছিল,  .     .  :  . , 1930. , . 15 
 

আনানসি তাৰ ধূৰ্ততা, সৃজনশীলতা আৰু বুদ্ধি ব্যৱহাৰৰ বাবে আৰু শক্তিশালী প্ৰতিপক্ষক চতুৰালিৰে জয় কৰাৰ ক্ষমতাৰ বাবে সৰ্বাধিক পৰিচিত (     )

ঘানাত আনান্সিৰ সৰ্বাধিক প্ৰচলিত যিখন ছবি আছে, তাত আনান্সিক অঁকা হৈছে আঠ ঠেঙীয়া এক দেৱতা হিচাপেই পশ্চিম আফ্ৰিকাৰ এই মকৰা- সদৃশ দেৱতাৰ এটা পৰিয়ালো আছে, পৰিয়ালৰ সকলো সদস্যই দেখাত এই আনান্সিৰ দৰেইআনান্সিৰ মাতৃৰ নাম অ্যাসাসি ইয়া ঘানাৰ মানুহৰ বাবে এই অ্যাসাসি ইয়া হ'ল পৃথিবৰ দেৱী আনান্সিৰ পৰিয়ালত এই মাকৰ উপৰিও আছে এগৰাকী স্ত্ৰী আৰু তিনিজন সন্তান তাৰ স্ত্ৰীৰ নাম ওকোনোৰে ইয়া আৰু তিনি সন্তানৰ নাম যথাক্ৰমে- তিকুমা, তিকেলেনকিলেন আৰু ন্যানকোনৱা এওঁলোকৰ মাজৰ কুমাই নিজৰ দেউতাকক প্ৰচণ্ড ভয় কৰে বুলি পশ্চিম আফ্ৰিকাৰ পুৰাণত উল্লেখ আছে 

কুয়াকু আনান্সিৰ স্বভাৱৰ বিষয়ে ঘানাৰ পুৰাণত কোৱা হৈছে, আনান্সি ভীষণ ধূৰ্ত নিজৰ বুদ্ধিমত্তাৰে তেওঁ শক্তিশালী প্ৰতিপক্ষকো হৰুৱাই দিয়াৰ ক্ষমতা ৰাখে বুলি বিশ্বাস কৰে পশ্চিম আফ্ৰিকাৰ মানুহে আনকি আনান্সিৰ বুদ্ধিমত্তাক ঘানাৰ মানুহ ইমানেই পূজনীয় বুলি ভাবে যে ঘানাৰ আকান ভাষাত আনান্সিৰ নামে এটা শব্দই আছে-  'আনান্সিসিম ইংৰাজীলৈ ৰূপান্তৰ কৰিলে শব্দটোৰ অৰ্থ হয় - ইমানেই অবিশ্বাস্য গল্প যে বিশ্বাস কৰিবনোৱাৰি (     ) এনে কোনো গল্প য'ত ইমানেই বুদ্ধিমত্তাৰ নজিৰ আছে যে বিশ্বাস কৰাই টান--এনেকুৱা ঘটনা ব্যাখ্যা কৰিবলৈ 'আকান' ভাষাত এটা শব্দই যথেষ্ট -'আনান্সিসিম'

তথ্যসূত্ৰ 

শ্ৰেণী:আফ্ৰিকাৰ লোক গাথা
শ্ৰেণী:আফ্ৰিকাৰ দেৱতা
শ্ৰেণী:আফ্ৰিকাৰ পৌৰাণিক আখ্যান
চেলিম (জাহাঙ্গীৰ) আৰু আনাৰকলী
আনাৰকলী (; ; জন্ম. শৰিফ-উন-নিচা) বৰ্তমানৰ পাকিস্তানৰ অন্তৰ্গত লাহোৰৰ এগৰাকী নৰ্তকী আছিল তেওঁৰ জন্মৰ নাম শৰিফ-উন-নিচা আৰু তেওঁক নাদিৰা বেগম বুলিও জনা যায় এটা কাহিনী অনুসৰি তেওঁৰ মোগল চাহজাদা চেলিমৰ (পিছলৈ জাহাঙ্গীৰ) সৈতে অবৈধ সম্পৰ্ক আছিল, যাৰবাবে তেওঁক মোগল সম্ৰাট আকবৰে জীয়াই জীয়াই কবৰ দিয়ে অৱশ্যে চলচ্চিত্ৰ, গল্প আৰু বুৰঞ্জী আধাৰিত কাল্পনিক কাহিনীবোৰত এই চৰিত্ৰটোক যিভাৱে চিত্ৰিত কৰে, তাৰ কোনো ঐতিহাসিক ভিত্তি নাই

আনাৰকলীৰ বিষয়ে প্ৰথম এজন ইংৰাজ পৰ্যটক আৰু সদাগৰ ৱিলিয়াম ফিনচৰ ৰচনাত উল্লেখ হৈছিল তেওঁ ১৬০৮ খ্ৰীষ্টাব্দত মোগল সাম্ৰাজ্য ভ্ৰমণ কৰিছিল এই কাহিনীটো এজন ভাৰতীয় লেখক আব্দুল হালিম শাৰাৰৰ গ্ৰন্থতো লিপিবদ্ধ হৈছিল গ্ৰন্থখনৰ প্ৰথম পৃষ্ঠাতে তেওঁ স্পষ্টভাৱে উল্লেখ কৰিছিল যে এয়া এক কাল্পনিক কাহিনী অন্যান্য ৰচনা-ৰাজি বা চলচ্চিত্ৰতো অভিযোজন কৰা হৈছে

১৯৬০ চনত মুক্তি পোৱা বলিউডী ছবি মুগল-ই-আজমত আনাৰকলী চৰিত্ৰটো চিত্ৰিত কৰা হৈছে আনাৰকলীৰ ভূমিকাত অভিনয় কৰিছে মধুবালাই

আনাৰকলিৰ সমাধি
লাহোৰ চহৰৰ আনাৰকলীৰ সমাধি
আনাৰকলীৰ সমাধি নামেৰ লাহোৰত এটা ঐতিহাসিক স্থাপত্য আছে ইতিহাসবিদ মহম্মদ বাকিৰৰ মতে আনাৰকলী প্ৰকৃতাৰ্থত বাগিছাখনৰ নাম, যত এই সমাধিটো আছে সময়ৰ সোঁতত স্থাপত্যটোৱে আনাৰকলীৰ নাম পৰিগ্ৰহ কৰিলে শাহ জাহানৰ পুত্ৰ দাৰা চিকোৰ চকিনত অল-আউলিয়া গ্ৰন্থত এই বাগিছাখনৰ নাম উল্লিখিত হৈছে এই বাগিছাখনত সন্ত মিয়ান মিৰে মাজেমাজে বহিছিল দাৰাৰ ৰচনাত এই সমাধিটোৰ বিষয়েও লিখা হৈছে, কিন্তু তেওঁ ইয়াৰ নাম আনাৰকলীৰ সমাধি বুলি উল্লেখ কৰা নাই

চিত্ৰায়ন 
আনাৰকলী ভাৰত, বাংলাদেশ আৰু পাকিস্তানৰ অসংখ্য গ্ৰন্থ, নাটক আৰু চলচ্চিত্ৰৰ বিষয় এই চৰিত্ৰটোৰ বিষয়ে আটাইতকৈ পুৰণি আৰু পৰিবেশিত ঐতিহাসিক নাটক হল ইমতিয়াজ আলি তাজৰ উৰ্দু ভাষাৰ নাট আনাৰকলী, যিখন ১৯২২ চনত মঞ্চায়িত হৈছিল এই নাটখনৰ আধাৰত লাভ অফ এ মুগল প্ৰিঞ্চ নামৰে নিৰ্বাক চলচ্চিত্ৰ এখনো নিৰ্মিত হৈছিল; ১৯২৮ চনত মুক্তি পোৱা ছবিখনত নাট্যকাৰ তাজে আকবৰৰ চৰিত্ৰত অভিনয় কৰিছল আন এখন নিৰ্বাক ছবি আনাৰকলী সেই একেটা বছৰতে মুক্তি পাইছিল, যাৰ পৰিচালক আছিল আৰ.এচ. চৌধুৰী এই ছবিখন একে নামৰে ১৯৩৫ চনত পুনৰ্নিৰ্মাণ কৰা হৈছিল ১৯৫৩ চনত মুক্তি পোৱা আনাৰকলীৰ মূল চৰিত্ৰত অভিনয় কৰিছিল বীণা ৰায়ে তামিল ভাষাৰ ১৯৬৬-ৰ আনাৰকলীৰ পৰিচালক আছিল কুনচাকো আৰু ইয়াত অভিনয় কৰিছিল আক্কিনেনী নাগেশ্বৰ ৰাও আৰু অঞ্জলি দেৱীয়ে ১৯৬০ চনত ভাৰতীয় চলচ্চিত্ৰ জগতৰ মাইলৰ খুঁটিস্বৰূপ কে. আচিফ পৰিচালিত আনাৰকলী মুক্তি পায়, যত নাম ভূমিকাত অভিনয় কৰিছিল মধুবালাই, চেলিমৰ ভূমিকাত দিলীপ কুমাৰ আৰু আকবৰৰ ভূমিকাত পৃথ্বীৰাজ কাপুৰে ১৯৭৯ চনত এন.টি. ৰামাৰাৱে পৰিচালনা কৰা আকবৰ চেলিম আনাৰকলী মুক্তি পায়

পাকিস্তানত নুৰ জাহানে মূল ভূমিকা ৰূপায়ণ কৰা আনাৰকলী ১৯৫৮ চনত ছবিগৃহলৈ আহে" (1958)" ;                   ' 

২০১৩ চনৰ একতা কাপুৰৰ টিভি ধাৰাবাহিক জোধা আকবৰতো আনাৰকলীৰ চৰিত্ৰটো চিত্ৰায়ন কৰা হৈছে তাত আনাৰকলীৰ সৰুকালৰ চৰিত্ৰত অভিনয় কৰিছে চনিয়া তকীৰ আৰু ডাঙৰকালৰ চৰিত্ৰটোত অভিনয় কৰিছে হিনা পাৰমাৰে কালাৰ্চ টিভিৰ ডেইলী চপ দাষ্টান-ই-মুহব্বত চালিম আনাৰকলিত চেলিম আৰু আনাৰকলীৰ ভূমিকাত অভিনয় কৰিছে ক্ৰমে শাহিৰ শেখ আৰু সোণাৰিকা ভাদোৰিয়াই

তথ্য উৎস

বাহ্যিক সংযোগ
 
  .   .

শ্ৰেণী:কাল্পনিক চৰিত্ৰ
শ্ৰেণী:ভাৰতীয় কিংবদন্তি
শ্ৰেণী:মোগল সাম্ৰাজ্য
আনাৰ্ছা বা হিলছা নেপাল আৰু ভাৰতৰ বিহাৰ আৰু মহাৰাষ্ট্ৰ ৰাজ্যৰ চাউলৰ পৰা তৈয়াৰ কৰা এবিধ বিস্কুট ইয়াক সাধাৰণতে নেপাল, মহাৰাষ্ট্ৰ আৰু বিহাৰৰ হিন্দু উৎসৱ দীপাৱলী (তিহাৰ)ৰ লগতে অন্যান্য বিশেষ অনুষ্ঠানৰ সৈতে জড়িত ইয়াৰ উপাদানসমূহৰ ভিতৰত গুড়, চাউল, বগা তিল আৰু ঘিঁউ বা মাখন আদি উল্লেখযোগ্য 

সংস্কৃতত "দুৰ্নীতিবিহীন" বা "চিৰন্তন" অৰ্থ আনাৰ্শা "অনৰ্ষ" নামৰ মূল আনাৰ্ছা শব্দটোৱে পৰিষ্কাৰ-পৰিচ্ছন্নতা, কালজয়ীতা আৰু ক্ষয়ৰ অনুপস্থিতিকো বুজায়

সাংস্কৃতিক তাৎপৰ্য্য
ভাৰতীয় পৰম্পৰাত বিশেষকৈ দেশৰ উত্তৰ আৰু পশ্চিম অঞ্চলত ইয়াৰ গভীৰ আৰু উল্লেখযোগ্য সাংস্কৃতিক তাৎপৰ্য আছে এই ধ্ৰুপদী পৰিচয়ৰ সাংস্কৃতিক ঐতিহ্য, উৎসৱ উদযাপন আৰু সমৃদ্ধিৰ সৈতে এক প্ৰতীকী সম্পৰ্ক আছে

প্ৰস্তুতি
আনাৰ্ছা প্ৰস্তুত কৰাৰ প্ৰধান পদক্ষেপসমূহ হল সঘনাই পানী সলনি কৰি কিছুদিন কিছু চাউল পানীত তিয়াই থোৱা, তাৰ পাছত শুকুৱাই পিহি মিহি গুড়ি কৰা তাৰ পিছত চাউলৰ গুড়ি গুড়ৰ লগত মিহলাই পিঠাগুৰিৰ লডা তৈয়াৰ কৰা হয় তাৰ পিছত পিঠাগুৰিৰ লডাৰ ওপৰত বগা তিল গুটিত ছটিয়াই ৫৫০৭৫ চে.মি. ডিস্কবোৰ প্ৰথমে বগা তিলৰ আৱৰণযুক্ত কৰি ভাজি লোৱা হয় পিঠাবোৰ প্ৰথমে তিলৰ আৱৰণযুক্ত কাষটো ভাজি লোৱা হয়.

প্ৰামাণ্য ৰেচিপিৰ পৰা এটা পৃথক ৰূপত চাউলৰ গুড়িৰ লগত ইয়াৰ মণ্ডটোত এটা কল সানি লোৱা হয় বিহাৰৰ এই ভিন্ন ৰূপ মহাৰাষ্ট্ৰৰ চেপেটা ৰূপৰ বিপৰীতে ঘূৰণীয়া আৰু বল আকৃতিৰ হোৱাৰ প্ৰৱণতা থাকে

তথ্য সূত্ৰ

শ্ৰেণী:খাদ্য
শ্ৰেণী:নিৰামিষ আহাৰ
প্ৰাচীন মিচৰৰ ধৰ্মত আনি বা আনা মিচৰৰ দেৱতা থোথ ()ৰ বাবে পৱিত্ৰ কুকুৰৰ মূৰ থকা বান্দৰ'     ,   ,  '  (1948)    .   , ,  ,  1.  :  , 1962. ই "চাইনোচেফালাছ বাবুনৰ মিচৰীয় নামসমূহৰ ভিতৰত এটা, যিটো থোথ দেৱতাৰ বাবে পৱিত্ৰ আছিল"   ,   : , ,  , 1876

মিচৰীয় হাইৰ'গ্লিফিক শব্দ বাবুনহৈছে , জাৰ্মান শৈলীৰ অনুবাদ লিপিবদ্ধকৰণৰ ৰূপ বৰ্তমানৰ সাহিত্যত প্ৰায় চল্লিশ বাৰ উল্লেখ থকাৰ প্ৰমাণিত এই শব্দটোৱে এই প্ৰাণীটোকেই বুজায়  ,  .  1, 41, 5-6; .  11;  , 917.  . 850186.       275, 315, 320, 570, 698,        .         5, 75,  126.   -   , :... বহুতো মিচৰৰ দেৱতাই বাবুন শব্দৰে এই প্ৰাণীটো বা প্ৰাণীটোৰ সৈতে অন্যান্য সম্পৰ্ক থকা আন প্ৰাণীকো বুজাব পাৰে, যিবোৰ...

-হাপি (দেৱতা), এজন দেৱতা, যিয়ে হাওঁফাওঁ থকা কেন'পিক জাৰটোক সংৰক্ষণ কৰাৰ পিছত ৰক্ষা কৰে, .,       , .   , . 65-66.

-খোনছু, পিৰামিডত থকা লিপিত যাক কলিজা খোৱা বুলি জনাজাত দেৱতা, .,  :    , ,     , , 2002, . 155.

-যুক্তি আৰু লিখাৰ দেৱতা থোথ: আৰু তেনেকৈয়ে থোথৰ বাবুন জন্ম হল, ১৮ বংশৰ এখন গ্ৰন্থত এইদৰে কোৱা হৈছে"    ,"  73. , ..,     ,  . , 2003. . 295

প্ৰাণীৰ আইকনগ্ৰাফীৰ অৰ্থ এইটো নহয় যে, মিচৰীয়াসকলে সংশ্লিষ্ট প্ৰাণীবোৰক নিজেই দেৱতা হিচাপে চিনাক্ত কৰিছিল বৰঞ্চ এই প্ৰাণীটো আছিল এটা আইকন বা এটা ডাঙৰ হাইৰ'গ্লিফ, যিয়ে কোনো দেৱতাক প্ৰতিনিধিত্ব কৰিছিল, ,      :     ,  . , 1996, . 124

তথ্য সূত্ৰ

শ্ৰেণী:লোককথাৰ জীৱ
শ্ৰেণী:ইজিপ্টৰ শ্ৰুতিকথা
শ্ৰেণী:প্ৰাচীন ইজিপ্তৰ দেৱ-দেৱী
আনিজ উজ্ জামান এগৰাকী কবি, সাহিত্য সমালোচক, অনুবাদক৷ তেখেতৰ এতিয়ালৈকে দহখনতকৈয়ো অধিক কবিতা পুথি প্ৰকাশ হোৱাৰ লগতে সম্পাদনা গ্ৰন্থও প্ৰকাশ হৈছে৷  

জন্ম আৰু পৰিচয়
তেখেতৰ জন্ম হয় ১৯৪৭ চনত শিৱসাগৰৰ বৰুৱা বামুণবাৰী গাঁৱত৷

সাহিত্যৰাজি
কাব্যগ্ৰন্থ
অজ্ঞাতে (১৯৮৯)
সেউজীয়া জোন (১৯৯৯)
গোধূলি (১৯৯৪)
 দোকমোকাল, বনফুল প্ৰকাশন (২০১৪)
এই বাটেদিয়েই, বনফুল প্ৰকাশন ()
নিৰ্বাচিত কবিতা, সম্পাদনা- সত্যকাম বৰঠাকুৰ

বঁটা আৰু সন্মান
কাব্যৰত্ন, অসম কবি সন্মিলনে প্ৰদান কৰা বঁটা
ধ্ৰুৱজ্যোতি বৰা সাহিত্য পুৰস্কাৰ-২০২১
গংগাধৰ মেহেৰ ৰাষ্ট্ৰীয় কাব্য বঁটা-২০২২
অমূল্য চক্ৰৱৰ্তী সোঁৱৰণী অনুবাদ সাহিত্য বঁটা, ২০২৩
গণেশ গগৈ বঁটা, ২০২৪

তথ্যসূত্ৰ

শ্ৰেণী:অসমৰ ব্যক্তি
শ্ৰেণী:জীৱিত ব্যক্তি
শ্ৰেণী:অসমীয়া সাহিত্যিক
শ্ৰেণী:অসমীয়া শিক্ষাবিদ
আনুকেট (ইংৰাজী: ) আছিল নীল নদী উপত্যাকা আৰু নিম্ন নুবিয়াৰ এগৰাকী প্ৰাচীন ইজিপ্টিয়ান দেৱী৷ এলিফেণ্টাইনত এই দেৱীৰ পূজা কৰা হৈছিল,  (2005),        ,  , . 28

ব্যুৎপত্তি
মিচৰৰ প্ৰাচীন ভাষাত তেওঁক অনুকেট (), আনকা (), বা আনকেট () নামেৰে জনা গৈছিল আনুকেট নামৰ অৰ্থ আছিল "সাবটি লওতা" গ্ৰীক ভাষাত শব্দটো  (আনুকিছ, ) হৈ পৰে আৰু কেতিয়াবা আনুকিছ () বুলিও বানান কৰা হয় গ্ৰীক ভাবানুবাদত তেওঁক হেষ্টিয়া বা ভেষ্টাৰ () সমতুল্য বুলি গণ্য কৰা হৈছিল

ইতিহাস আৰু ভূমিকা
আনুকেট প্ৰাচীন ইজিপ্টিয়ান সূৰ্য দেৱতা ৰাৰ কন্যা আছিল যদিও সততে কোনোবা নহয় কোনোবা প্ৰকাৰে সটেট নামৰ দেৱতা লগত সম্পৰ্কীত কৰা হৈছিত

অনুকেট আছিল নীল নদীৰ বানপানীৰ দেৱী আৰু মিচৰৰ দক্ষিণ সীমান্তৰ এগৰাকী ৰক্ষাকাৰী দেৱী বাহু দুটা মেলি তেওঁৰ ভংগিমা দিয়াটো হয়তো নীল নদীৰ দুখন উপনৈৰ সৈতে নীল নদীৰ আকৃতিৰ দৃশ্যগত সাদৃশ্য প্ৰদৰ্শন কৰে আৰু তেওঁক "আলিংগনকাৰী" বুলি কোৱাৰ ওপৰত প্ৰভাৱ পেলাইছিল নতুন ৰাজ্যত দক্ষিণৰ দেৱী হিচাপে তেওঁৰ দিশসমূহৰ ওপৰত ইমানেই গুৰুত্ব দিয়া হৈছিল যে তেওঁৰ এটা উপনাম আছিল "নুবিয়ান"

দ্ৰুত গতিৰ পানীৰ সৈতে তেওঁৰ সম্পৰ্ক আছিল আৰু এই কাৰণতেই তেওঁ পেপিৰাছৰ সৈতে জড়িত আছিল

তথ্য সংগ্ৰহ

শ্ৰেণী:ইজিপ্টৰ দেৱী
আনুষঙ্গিক স্তন, যাক পলিমাষ্টিয়া, অতিৰিক্ত স্তন, বা মামাই এৰাটিকাই বুলিও কোৱা হয়, হৈছে অতিৰিক্ত স্তন থকাৰ অৱস্থা এই অতিৰিক্ত স্তনবোৰ স্তনাগ্ৰ বা স্তনবৃন্তৰ সৈতে বা অবিহনেও দেখা দিব পাৰে এই অৱস্থা, যি পূৰ্বপুৰুষীয় বৈশিষ্ট্যৰ এক প্ৰকাৰ, সাধাৰণতে পুৰুষৰ ক্ষেত্ৰত বেছিকৈ দেখা যায় আৰু সাধাৰণতে ই নিৰীহ, প্ৰায়ে চিকিৎসা নোহোৱাকৈয়ে থাকে কিন্তু, শেহতীয়া বছৰবোৰত, বহুতো প্ৰভাৱিত মহিলাই অতিৰিক্ত স্তনবোৰ আঁতৰোৱাৰ বাবে প্লাষ্টিক শল্যচিকিৎসা কৰোৱাইছে, সম্পূৰ্ণ নান্দনিক কাৰণত

প্ৰায় একে ধৰণৰ অৱস্থা, য'ত অতিৰিক্ত স্তনবৃন্ত গঠন হয়, তাক "অতিৰিক্ত স্তনবৃন্ত" বা "পলিথেলিয়া" বুলি কোৱা হয়

কত দেখা দিয়ে
কিছুমান ক্ষেত্ৰত, আনুষঙ্গিক স্তন পৃষ্ঠত দৃশ্যমান নহ'বও পাৰে এনে ক্ষেত্ৰত, এমআৰআইৰ জৰিয়তে স্বাভাৱিক স্তন কলাৰপৰা সিহঁতৰ উপস্থিতি পৃথক কৰা সম্ভৱ হ'ব পাৰে আন কিছুমান ক্ষেত্ৰত, আনুষঙ্গিক স্তনে গাখীৰ উৎপাদন কৰা দেখা গৈছে, যাৰ উদাহৰণ পাব পাৰি কাষৰ ছবিত য'ত এটি শিশুৱে ঊৰুৰ পাৰ্শ্বীয় অংশৰ বিকট স্তন কলাৰপৰা (  ) গাখীৰ খাই থকা দেখুওৱা হৈছে
ঊৰুত গাখীৰ উৎপাদনকাৰী অতিৰিক্ত স্তন থকা এগৰাকী মহিলা

এই অৱস্থা আমেৰিকাৰ থলুৱা জনসংখ্যাৰ মাজত বেছি সাধাৰণ হ'ব পাৰে বুলি কিছু প্ৰমাণ আছে

কাৰণ
পলিমাষ্টিয়া সাধাৰণতে গৰ্ভাৱস্থাত বিকাশৰ সময়ত হয় স্বাভাৱিক বিকাশৰ সময়ত, স্তন কলা গাখীৰ ৰেখাৰ সমান বিকশিত হয়, আৰু অতিৰিক্ত কলা ভাঙি গৈ শৰীৰত শোষিত হয় পলিমাষ্টিয়া তেতিয়া হয় যেতিয়া অতিৰিক্ত কলা জন্মৰ আগতে ভাঙি নাযায় এই অৱস্থা বংশগত হ'ব পাৰে

 তথ্যসূত্ৰ 

          , . ,    (1923)
  , .   . ,   (2007)

 বাহ্যিক সংযোগ 

শ্ৰেণী:অংগ